qundao/data-zh-poetry huggingface dataset:
次韵十诗·其五
作者：楼钥
朝代：宋

甥舅相寻向酒边，相忘情话更怡然。
人言难遇双延阁，自媿叨联两大天。
只觉光阴诗裏过，何妨枕簟醉时眠。
此中别有真消息，莫为人间醒者传。
次韵十诗·其五
作者：楼钥
朝代：宋

甥舅相寻向酒边，相忘情话更怡然。人言难遇双延阁，自愧叨联两大天。只觉光阴诗里过，何妨枕簟醉时眠。此中别有真消息，莫为人间醒者传。
次韵十诗·其八
作者：楼钥
朝代：宋

笑它咄咄向空书，既老投闲计未疎。
釜裏有鱼长自足，门前无爵是吾居。
休论仙子生尘袜，莫问高轩织翠裾。
百念已如灰样冷，更无骄色与人锄。
次韵十诗·其八
作者：楼钥
朝代：宋

笑它咄咄向空书，既老投闲计未疏。釜里有鱼长自足，门前无爵是吾居。休论仙子生尘袜，莫问高轩织翠裾。百念已如灰样冷，更无骄色与人锄。
次韵十诗·其六
作者：楼钥
朝代：宋
体裁：七言律诗

从来忧道不忧贫，晚向闲中得此身。直把宦途如梦过，任他世事似棋新。坐间可说旧时话，眼底幸多同社人。赓唱本求闲燕乐，莫夸末路费精神。
次韵十诗·其十
作者：楼钥
朝代：宋

秋到先生旧草堂，凉飙林叶已飘黄。渐看天宇清霜肃，更觉人家白昼长。历世既经三折臂，坐愁何必九回肠。世间万事消磨尽，祇有诗情未遽忘。
次韵十诗·其四
作者：楼钥
朝代：宋
体裁：七言律诗

幸堪击壤乐清时，衰病情怀百不宜。祇好灌畦陪汉叟，更欣学圃慕樊迟。逢人草草须倾酒，得韵匆匆且和诗。琴意高低尤自适，高山流水久心知。
次韵十诗·即事
作者：楼钥
朝代：宋

旋插杉枝蔽晓曦，缓摇轻箑自融怡。调琴不用求成曲，得句何须凑作诗。无复趋炎同褦襶，但能寻睡学希夷。太仓日食五升米，老矣不嫌人更嗤。
次韵十诗·即事
作者：楼钥
朝代：宋

旋插杉枝蔽晓曦，缓摇轻箑自融怡。
调琴不用求成曲，得句何须凑作诗。
无復趋炎同褦襶，但能寻睡学希夷。
太仓日食五升米，老矣不嫌人更嗤。
次韵十诗·喜闲
作者：楼钥
朝代：宋

投闲时以醉为乡，人既相忘我亦忘。雨足已期南亩熟，风清更爱北窗凉。昼观碧落云千叠，夜看中庭月一方。时援素琴聊自遣，谁能更作凤求皇。杜陵郑老共襟期，门外红尘弗与知。近日颇荒攻愧课，多时不见适斋诗。竹深荷净相留处，月白风清偶会时。地僻衣裳俱自懒，黄冠野服澹相宜。
次韵十诗·昼寝
作者：楼钥
朝代：宋

才尽甘为世所捐，不如高卧了余年。
时逢毁誉心无诤，间有诗文手自编。
老去已知身是梦，闲来更得酒中天。
帘深午寂浑无念，只与白鸥相对眠。
次韵十诗·昼寝
作者：楼钥
朝代：宋

才尽甘为世所捐，不如高卧了馀年。时逢毁誉心无诤，间有诗文手自编。老去已知身是梦，闲来更得酒中天。帘深午寂浑无念，只与白鸥相对眠。
次韵十诗·晨朝懒起
作者：楼钥
朝代：宋
体裁：七言律诗

坐见一翁双鬓皤，只赢晓梦到无何。窗凉风透真成适，日出事生还更多。足弱已难堪蜡屐，齿摇初不为邻梭。回思螭陛班心处，日日奔趋向馺娑。
次韵十诗·棋会
作者：楼钥
朝代：宋

归来乡曲大家闲，同社仍欣取友端。无事衔杯何不可，有时会面亦良难。少曾环坐坐长满，赖有主盟盟未寒。琴弈相寻诗间作，笑谈终日有馀欢。
次韵十诗·棋会
作者：楼钥
朝代：宋

归来乡曲大家闲，同社仍欣取友端。
无事衔杯何不可，有时会面亦良难。
少曾环坐坐长满，頼有主盟盟未寒。
琴弈相寻诗间作，笑谈终日有余欢。
次韵十诗·燕居
作者：楼钥
朝代：宋

大老今居东海滨，燕居晚岁更申申。
外生但喜长依教，一笑相从莫问贫。
闲裏只将诗作活，酒边犹有笔如神。
乞言授几俱休论，且作羲皇以上人。
次韵十诗·燕居
作者：楼钥
朝代：宋

大老今居东海滨，燕居晚岁更申申。外生但喜长依教，一笑相从莫问贫。闲里只将诗作活，酒边犹有笔如神。乞言授几俱休论，且作羲皇以上人。
次韵十诗·老态
作者：楼钥
朝代：宋

舅甥身退不为迟，肥遁犹当未老时。东晋虽惭古元亮，晚唐知慕老天随。公开九秩身方健，我甫六旬心已疲。不敢自言成酷似，腹心惟喜两相知。
次韵十诗·老态
作者：楼钥
朝代：宋

舅甥身退不为迟，肥遯犹当未老时。
东晋虽惭古元亮，晚唐知慕老天随。
公开九秩身方健，我甫六旬心已疲。
不敢自言成酷似，腹心惟喜两相知。
次韵十诗·西山
作者：楼钥
朝代：宋

两岸杉松翠荫长，轻舆连日得彷徉。
绝怜林下朝还莫，不问人间炎与凉。
睡起闲情方自乐，斋余归路未须忙。
何时更向月溪去，愿着青鞋走侍旁。
次韵十诗·西山
作者：楼钥
朝代：宋

两岸杉松翠荫长，轻舆连日得彷徉。绝怜林下朝还莫，不问人间炎与凉。睡起闲情方自乐，斋馀归路未须忙。何时更向月溪去，愿著青鞋走侍旁。
次韵十诗·见客
作者：楼钥
朝代：宋

车辙长多长者临，相过肯笑席门深。
寒暄固有三分话，臭味还倾一寸心。
客至自应闲不厌，年来寖觉老难禁。
应酬既了无余事，面壁何妨学少林。
次韵十诗·见客
作者：楼钥
朝代：宋

车辙长多长者临，相过肯笑席门深。寒暄固有三分话，臭味还倾一寸心。客至自应闲不厌，年来寖觉老难禁。应酬既了无馀事，面壁何妨学少林。
次韵十诗·读香山诗
作者：楼钥
朝代：宋

诗到香山不计篇，想逢佳处辄欣然。
明知无子可传业，每遇为文自入编。
举世慕名多讽诵，惟公着句得纯全。
胸中相似诗方似，一等不为名利牵。
次韵十诗·读香山诗
作者：楼钥
朝代：宋

诗到香山不计篇，想逢佳处辄欣然。明知无子可传业，每遇为文自入编。举世慕名多讽诵，惟公著句得纯全。胸中相似诗方似，一等不为名利牵。
次韵四绝 其一 初得曾孙女
作者：楼钥
朝代：宋

外子惟知愧可攻，羡公八十未衰癃。曾孙喜见亲文褓，尚想当年掷镜翁。
次韵四绝 其二 末莉花
作者：楼钥
朝代：宋

江南创见喜孤芳，见说闽花遍海乡。安得一居香盛处，帐中巧作宝毬妆。
次韵四绝·从子澡涤筑屋荷池上
作者：楼钥
朝代：宋
体裁：七言绝句

楼台墙宇家家月，杨柳荷花处处风。最喜两涯相映带，一时倒影入池中。
次韵四绝·初得曾孙女
作者：楼钥
朝代：宋

外子惟知媿可攻，羡公八十未衰癃。
曾孙喜见亲文褓，尚想当年掷镜翁。
次韵四绝·初得曾孙女
作者：楼钥
朝代：宋

外子惟知愧可攻，羡公八十未衰癃。曾孙喜见亲文褓，尚想当年掷镜翁。江南创见喜孤芳，见说闽花遍海乡。安得一居香盛处，帐中巧作宝毬妆。楼台墙宇家家月，杨柳荷花处处风。最喜两涯相映带，一时倒影入池中。不嫌西照与朝曦，城郭谁知住翠微。天幸外门才咫尺，欲陪杖屦夜忘归。
次韵四绝·山亭纳凉
作者：楼钥
朝代：宋
体裁：七言绝句

不嫌西照与朝曦，城郭谁知住翠微。天幸外门才咫尺，欲陪杖屦夜忘归。
次韵四绝·末莉花
作者：楼钥
朝代：宋

江南创见喜孤芳，见说闽花徧海乡。
安得一居香盛处，帐中巧作宝毬粧。
次韵李孟达使君与林雪巢子季武诗
作者：楼钥
朝代：宋
体裁：七言律诗

古梅巨石瞰清池，觞咏曾陪老启期。别我遂成千古恨，传家空有一编诗。使君尚尔悲陈迹，处士惜非同此时。若使南楼与清赏，胡床应奉庾元规。
次韵李季章监簿泛湖
作者：楼钥
朝代：宋

仙舟共泛沧波去，且向苏公堤下住。西风吹就芙蓉城，青镜闲妆两呈露。皇家家法崇俭素，宸心但欲乘商辂。离宫别殿无兴作，天以西湖供一豫。吾侪公退得清赏，酒盏棋枰不知暮。深知夕照恋狎鸥，又恐昕朝追振鹭。自怜三入凤凰城，岁月黄尘等闲度。湖光正欲捲帘看，风色更烦搴幕护。孤山不见处士庐，司马空寻苏小墓。酒乾人醉欢有馀，联骑还趋涌金路。归来健倒浑不知，睡觉灯前袅香雾。丈人公子真冰玉，曾为出遨挥妙句。匆匆借韵仅成章，敢诧樽前鹦鹉赋。
次韵李季章监簿泛湖
作者：楼钥
朝代：宋

僊舟共泛沧波去，且向苏公堤下住。
西风吹就芙蓉城，青镜闲粧两呈露。
皇家家法崇俭素，宸心但欲乘商辂。
离宫别殿无兴作，天以西湖供一豫。
吾侪公退得清赏，酒醆棋枰不知暮。
深知夕照恋狎鸥，又恐昕朝追振鹭。
自怜三入凤凰城，岁月黄尘等闲度。
湖光正欲捲帘看，风色更烦搴幕护。
孤山不见处士庐，司马空寻苏小墓。
酒干人醉欢有余，联骑还趋涌金路。
归来健倒浑不知，睡觉灯前袅香雾。
丈人公子真冰玉，曾为出遨挥妙句。
匆匆借韵仅成章，敢诧樽前鹦鹉赋。
次韵沈史君怀浮冈梅花
作者：楼钥
朝代：宋

玉人迥立山谷裏，不有使君谁与怜。
毋庸高牙煞风景，为着佳句增孤妍。
寒溪照影谩千树，横笛吹残又一年。
传闻年后更多在，便思跃马趋平川。
次韵沈史君怀浮冈梅花
作者：楼钥
朝代：宋

玉人迥立山谷里，不有使君谁与怜。毋庸高牙煞风景，为著佳句增孤妍。寒溪照影谩千树，横笛吹残又一年。传闻年后更多在，便思跃马趋平川。
次韵章枢密赋吴彩鸾玉篇
作者：楼钥
朝代：宋

文箫蹑彩鸾，夜半恐不逮。山深忽呼名，惊喜不得退。仙谪无所逃，士贫何可耐。乃以三生缘，遂为二姓配。至人与凡夫，伉俪岂其辈。鬻书以自给，细字如玉碎。一一存楷法，明珠蔑瑕颣。初如鹣比翼，久若鱼同队。终日了韵编，心画亡挂碍。人间八百本，终古知敬爱。玉篇尤可珍，何必赠杂佩。倘邀千黄金，虽贫亦当贷。摩挲惜见晚，老眼看茫昧。墨妙饶精神，笔劲含姿态。次第部居中，盘曲法库内。九龄美风度，孟博信清裁。书拙无合作，见此增愧慨。尤物难久假，雪窗暂相对。遗踪虽已邈，真迹俨然在。辄效西子颦，小楷书牍背。
次韵章枢密赋吴彩鸾玉篇
作者：楼钥
朝代：宋

文箫蹑彩鸾，夜半恐不逮。
山深忽呼名，惊喜不得退。
僊谪无所逃，士贫何可耐。
乃以三生缘，遂为二姓配。
至人与凡夫，伉俪岂其辈。
鬻书以自给，细字如玉碎。
一一存楷法，明珠蔑瑕颣。
初如鹣比翼，久若鱼同队。
终日了韵编，心画亡罣碍。
人间八百本，终古知敬爱。
玉篇尤可珍，何必赠杂佩。
倘邀千黄金，虽贫亦当贷。
摩挲惜见晚，老眼看茫昧。
墨妙饶精神，笔劲含姿态。
次第部居中，盘曲法库内。
九龄美风度，孟博信清裁。
书拙无合作，见此增愧慨。
尤物难久假，雪窗暂相对。
遗踪虽已邈，真迹俨然在。
辄效西子颦，小楷书牍背。
次韵翁处度同游北山
作者：楼钥
朝代：宋

两夫持鎌行我先，巧寻径路其智专。
我扶枯藤衣短后，意气已出层峯巅。
何郎鲍叔饱经历，胜处一一手自编。
我携旧记访陈迹，正恐急景不得延。
当年共登青云梯，今日邀我为击鲜。
始观神龟闯清泚，上有石壁来飞泉。
隠清遗基平可坐，下顾乱石如磨鋋。
悬崖双瀑洒空雪，来自一握孤云天。
却从下流泝深险，崎岖直到清潭边。
朝阳射光破幽閟，断虹上下遮潺湲。
传闻高山更高处，雅有行路从西偏。
同行无乃深好事，杯酒自犒脚力全。
诛锄荆棘穷鸟道，欲进不得意愈坚。
旋呼僮仆累危石，笑采野菊聊盘旋。
扪萝腾身上苔磴，往往欢呼争着鞭。
侧行危步汗浃背，石角或使衣裳褰。
少焉身在双瀑上，又见高派衝泓渊。
自笑泉石成膏肓，爱赏不减蚁慕羶。
巉岩数峯巧遮护，妙处二老初无传。
脱迹尘埃到此地，便觉神思飘飘然。
回首江南尘一聚，城郭历历眼俗穿。
相期更看水流处，步履未倦夸轻翩。
一上千尺穷山椒，碧涧靡迤流苍烟。
寻源不能且忘返，石猊巍踞惊神鑴。
退求归径惘难问，藤萝所在相萦缠。
我方踟蹰风烟表，披披衣袂身欲僊。
晚归招提各痛饮，读尽屋壁长短篇。
截筒环山笕清驶，窍出珠穗心亦怜。
棋枰相与论瓜葛，横琴不妨挥五絃。
人生易老费扶掖，胜具大率须少年。
伊余历聘佳山水，爱奇切慕太史迁。
明年炎暑袭故步，与君共枕清流眠。
次韵翁处度同游北山
作者：楼钥
朝代：宋

两夫持镰行我先，巧寻径路其智专。我扶枯藤衣短后，意气已出层峰巅。何郎鲍叔饱经历，胜处一一手自编。我携旧记访陈迹，正恐急景不得延。当年共登青云梯，今日邀我为击鲜。始观神龟闯清泚，上有石壁来飞泉。隐清遗基平可坐，下顾乱石如磨鋋。悬崖双瀑洒空雪，来自一握孤云天。却从下流溯深险，崎岖直到清潭边。朝阳射光破幽閟，断虹上下遮潺湲。传闻高山更高处，雅有行路从西偏。同行无乃深好事，杯酒自犒脚力全。诛锄荆棘穷鸟道，欲进不得意愈坚。旋呼僮仆累危石，笑采野菊聊盘旋。扪萝腾身上苔磴，往往欢呼争著鞭。侧行危步汗浃背，石角或使衣裳褰。少焉身在双瀑上，又见高派冲泓渊。自笑泉石成膏肓，爱赏不减蚁慕膻。巉岩数峰巧遮护，妙处二老初无传。脱迹尘埃到此地，便觉神思飘飘然。回首江南尘一聚，城郭历历眼俗穿。相期更看水流处，步履未倦夸轻翩。一上千尺穷山椒，碧涧靡迤流苍烟。寻源不能且忘返，石猊巍踞惊神镌。退求归径惘难问，藤萝所在相萦缠。我方踟蹰风烟表，披披衣袂身欲仙。晚归招提各痛饮，读尽屋壁长短篇。截筒环山笕清驶，窍出珠穗心亦怜。棋枰相与论瓜葛，横琴不妨挥五弦。人生易老费扶掖，胜具大率须少年。伊余历聘佳山水，爱奇切慕太史迁。明年炎暑袭故步，与君共枕清流眠。
次韵胡元用末利花
作者：楼钥
朝代：宋

残暑未尽秋欲来，玉刻万叶琼英开。
孤标雅韵一枝足，江上紫翠空成堆。
素娥长与明月约，青女细把轻绡裁。
主人好事趁时买，买置此地真宜哉。
墙间闲地方丈所，几年累甓装层台。
春花秋卉纷互发，胡葵芍药参徘徊。
眼明忽见此奇绝，弟畜素馨兄事梅。
夜深飞香性幽独，未许蜂蝶来相陪。
糖罂封余有闽土，会须扫取添花栽。
吾闻闽山千万本，人或视此齐蒿莱。
何如航海上天阙，玉色照映瑠璃杯。
新凉徙倚看不足，坐见日影欹庭槐。
次韵胡元用末利花
作者：楼钥
朝代：宋

残暑未尽秋欲来，玉刻万叶琼英开。孤标雅韵一枝足，江上紫翠空成堆。素娥长与明月约，青女细把轻绡裁。主人好事趁时买，买置此地真宜哉。墙间闲地方丈所，几年累甓装层台。春花秋卉纷互发，胡葵芍药参徘徊。眼明忽见此奇绝，弟畜素馨兄事梅。夜深飞香性幽独，未许蜂蝶来相陪。糖罂封馀有闽土，会须扫取添花栽。吾闻闽山千万本，人或视此齐蒿莱。何如航海上天阙，玉色照映琉璃杯。新凉徙倚看不足，坐见日影攲庭槐。
次韵蒋德要三径
作者：楼钥
朝代：宋

居山或称囚，得闲乃赋谪。我方乐静退，来作三径客。西山致朝爽，膏肓在泉石。况当秋空净，万里看一碧。
次韵蒋德要三径
作者：楼钥
朝代：宋

居山或称囚，得闲乃赋谪。
我方乐静退，来作三径客。
西山致朝爽，膏肓在泉石。
况当秋空浄，万里看一碧。
次韵蒋德言壁间旧题
作者：楼钥
朝代：宋
体裁：七言绝句

一铃檐角自吟风，两面松篁翠扫空。山卉更藏无尽意，枝头未作去年红。
次韵蒋德言游太白玉几两山
作者：楼钥
朝代：宋

西山不到几经春，玉几犹能一再临。太白峰前成梦境，直从总角到于今。少日游山不要归，老来腰脚不相宜。羡君胜具了无倦，踏雪寻幽更一奇。剩欲扶筇随意行，要令心迹得双清。何时同入翠微去，丈室先参老净名。落花影里步春阑，飞鸟翩翩相与还。若得把茅成小隐，等閒来往两山间。谁能饶舌强参禅，何用谈因更说缘。生死本来无大事，晨朝须起夜须眠。
次韵蒋德言游太白玉几两山·其一
作者：楼钥
朝代：宋
体裁：七言绝句

西山不到几经春，玉几犹能一再临。太白峰前成梦境，直从总角到于今。
次韵蒋德言游太白玉几两山·其三
作者：楼钥
朝代：宋

剩欲扶筇随意行，要令心迹得双清。何时同入翠微去，丈室先参老净名。
次韵蒋德言游太白玉几两山·其三
作者：楼钥
朝代：宋

剩欲扶筇随意行，要令心迹得双清。
何时同入翠微去，丈室先参老浄名。
次韵蒋德言游太白玉几两山·其二
作者：楼钥
朝代：宋
体裁：七言绝句

少日游山不要归，老来腰脚不相宜。羡君胜具了无倦，踏雪寻幽更一奇。
次韵蒋德言游太白玉几两山·其五
作者：楼钥
朝代：宋
体裁：七言绝句

谁能饶舌强参禅，何用谈因更说缘。生死本来无大事，晨朝须起夜须眠。
次韵蒋德言游太白玉几两山·其四
作者：楼钥
朝代：宋

落花影裏步春阑，飞鸟翩翩相与还。
若得把茅成小隠，等閒来往两山间。
次韵蒋德言游太白玉几两山·其四
作者：楼钥
朝代：宋

落花影里步春阑，飞鸟翩翩相与还。若得把茅成小隐，等閒来往两山间。
次韵赵子野石城钓月图
作者：楼钥
朝代：宋

石城江头可怜月，曾照六朝清夜猎。古往今来知几何，长江衮衮萧萧叶。谪仙去后诗盟寒，王孙诗瘦清栾栾。诗情浩荡坐无奈，扁舟笑把磻溪竿。江平风轻波瑟瑟，宿霭卷空天一色。东风吹句入长安，一卷风流坐中得。初得神意清，再读胸次平。回头明月祇如故，世上兴废徒纷更。想君一叶方掀舞，夜静水寒谁与语。船头有酒且孤斟，莫向金陵重怀古。
次韵赵子野石城钓月图
作者：楼钥
朝代：宋

石城江头可怜月，曾照六朝清夜猎。
古往今来知几何，长江衮衮萧萧叶。
谪僊去后诗盟寒，王孙诗瘦清栾栾。
诗情浩荡坐无奈，扁舟笑把磻溪竿。
江平风轻波瑟瑟，宿霭卷空天一色。
东风吹句入长安，一卷风流坐中得。
初得神意清，再读胸次平。
回头明月祇如故，世上兴废徒纷更。
想君一叶方掀舞，夜静水寒谁与语。
船头有酒且孤斟，莫向金陵重怀古。
次韵雷知院观音诗因叙家中铜像之详
作者：楼钥
朝代：宋

鼻祖家住江东边，推择为吏心静渊。
朝朝趋邑过圮上，时见暗碛光煜然。
平时奉佛心至谨，建立塔庙崇诸天。
试令便介识所在，退公始得来其前。
挥鉏去沙若有物，微见铜像伤其颠。
须臾众覩全体见，端严相好巧且坚。
迎归供养备精洁，我家旧物犹青毡。
铢衣飘摇俱梵相，珠缨垂袅穿淮蠙。
虽非丈六黄金身，他处像设无能先。
不知何人妙陶冶，底用五色增华妍。
自兹累叶永为宝，如以衣钵更相传。
是时承平最盛际，正在景德咸平间。
画工难貌天人妙，劫风不动神光圆。
益知佛教来已远，徧满震旦尊金僊。
慈悲无量应成祷，影响若与人周旋。
耳则闻音目可观，此有妙理谁能诠。
宝光燄燄拥身后，贝花叶叶俱成全。
顶戴天冠工莫及，中有一佛立不偏。
有孙是为乡先生，决科衣冠遂蝉联。
大父持丧久庐墓，曾以此事形碑镌。
起身月卿出为郡，殿上寤主以一言。
易守乡邦凡五年，宠光赫奕当政宣。
移至湖心值兵毁，精庐灰灭因亡焉。
初闻诸父话遗迹，兴叹欲见无因缘。
扬州伯父初赋归，慨念孝感如参骞。
零丁募以十万钱，里巷响应庆愈绵。
木工先为小台殿，居以古像□□旃。
后人事之加笃敬，日袅香篆长蜿蜒。
衰宗幸有此奇特，信知福利非唐捐。
安得东归奉香火，晏坐终老甘三椽。
次韵雷知院观音诗因叙家中铜像之详
作者：楼钥
朝代：宋

鼻祖家住江东边，推择为吏心静渊。朝朝趋邑过圮上，时见暗碛光煜然。平时奉佛心至谨，建立塔庙崇诸天。试令便介识所在，退公始得来其前。挥锄去沙若有物，微见铜像伤其颠。须臾众睹全体见，端严相好巧且坚。迎归供养备精洁，我家旧物犹青毡。铢衣飘摇俱梵相，珠缨垂袅穿淮蠙。虽非丈六黄金身，他处像设无能先。不知何人妙陶冶，底用五色增华妍。自兹累叶永为宝，如以衣钵更相传。是时承平最盛际，正在景德咸平间。画工难貌天人妙，劫风不动神光圆。益知佛教来已远，遍满震旦尊金仙。慈悲无量应成祷，影响若与人周旋。耳则闻音目可观，此有妙理谁能诠。宝光燄燄拥身后，贝花叶叶俱成全。顶戴天冠工莫及，中有一佛立不偏。有孙是为乡先生，决科衣冠遂蝉联。大父持丧久庐墓，曾以此事形碑镌。起身月卿出为郡，殿上寤主以一言。易守乡邦凡五年，宠光赫奕当政宣。移至湖心值兵燬，精庐灰灭因亡焉。初闻诸父话遗迹，兴叹欲见无因缘。扬州伯父初赋归，慨念孝感如参骞。零丁募以十万钱，里巷响应庆愈绵。木工先为小台殿，居以古像□□旃。后人事之加笃敬，日袅香篆长蜿蜒。衰宗幸有此奇特，信知福利非唐捐。安得东归奉香火，晏坐终老甘三椽。
次韵黄文叔正言送日铸茶
作者：楼钥
朝代：宋

古人养老食而酳，后人既饱须啜茗。唐称阳羡顾渚茶，惠建之名犹未省。小团花？矞云龙，竞巧争妍动天听。要之造化生万物，甘苦酸盐适其性。古来水品多异同，茶品知谁真得正。芽新火活善调汤，种类虽殊俱隽永。坡翁立论亦颇当，一贬一褒何太猛。北苑固为天下最，未必馀茶尽邪懭。越山日铸名最高，种在阳坡性非冷。父老不堪痛摧抑，待以奴隶心若鲠。草木端有地所宜，此品标奇惟一岭。祇因杂取应人须，寖使虚名成画饼。坡公殆未识吾真，真者如珠光自炯。白头拾遗辨真赝，非是容心为乡井。寄来双缶妙绝伦，病叟新尝信侥倖。七碗自煎成水厄，笑看腹似支离瘿。
次韵黄文叔正言送日铸茶
作者：楼钥
朝代：宋
体裁：古风

古人养老食而酳，后人既饱须啜茗。唐称阳羡顾渚茶，惠建之名犹未省。小团花�矞云龙，竞巧争妍动天听。要之造化生万物，甘苦酸盐适其性。古来水品多异同，茶品知谁真得正。芽新火活善调汤，种类虽殊俱隽永。坡翁立论亦颇当，一贬一褒何太猛。北苑固为天下最，未必馀茶尽邪懭。越山日铸名最高，种在阳坡性非冷。父老不堪痛摧抑，待以奴隶心若鲠。草木端有地所宜，此品标奇惟一岭。祇因杂取应人须，寖使虚名成画饼。坡公殆未识吾真，真者如珠光自炯。白头拾遗辨真赝，非是容心为乡井。寄来双缶妙绝伦，病叟新尝信侥倖。七碗自煎成水厄，笑看腹似支离瘿。
次韵黄文叔正言送日铸茶
作者：楼钥
朝代：宋

古人养老食而酳，后人既饱须啜茗。
唐称阳羡顾渚茶，惠建之名犹未省。
小团花𩊓矞云龙，竞巧争妍动天听。
要之造化生万物，甘苦酸盐适其性。
古来水品多异同，茶品知谁真得正。
芽新火活善调汤，种类虽殊俱隽永。
坡翁立论亦颇当，一贬一褒何太猛。
北苑固为天下最，未必余茶尽邪懭。
越山日铸名最高，种在阳坡性非冷。
父老不堪痛摧抑，待以奴隶心若鲠。
草木端有地所宜，此品标奇惟一岭。
祇因杂取应人须，寖使虚名成画餠。
坡公殆未识吾真，真者如珠光自炯。
白头拾遗辨真贋，非是容心为乡井。
寄来双缶妙绝伦，病叟新尝信侥倖。
七碗自煎成水厄，笑看腹似支离瘿。
次题晓上人闲静轩韵
作者：楼钥
朝代：宋

我居城郭子居山，两地相望数里间。我已得闲犹未静，子虽处静少曾闲。莫将花与梦相似，之用心如石样顽。要识个中真信息，孤云僧事两相关。
次题晓上人闲静轩韵
作者：楼钥
朝代：宋

我居城郭子居山，两地相望数里间。
我已得闲犹未静，子虽处静少曾闲。
莫将花与梦相似，之用心如石样顽。
要识箇中真信息，孤云僧事两相关。
正月庚申朔
作者：楼钥
朝代：宋

春来节物一番新，今岁仍逢腊裏春。
莫讶连宵清不寐，祇缘守岁守庚申。
正月庚申朔
作者：楼钥
朝代：宋

春来节物一番新，今岁仍逢腊里春。莫讶连宵清不寐，祇缘守岁守庚申。
残月如新月诗
作者：楼钥
朝代：宋

近晦月犹在，萧骚夜向晨。
已残几欲尽，忽见恍如新。
老桂沈清影，余辉扣半轮。
纤纤两头玉，皎皎一鈎银。
明似哉生际，光疑太逼真。
粧楼谁起早，深拜误佳人。
残月如新月诗
作者：楼钥
朝代：宋

近晦月犹在，萧骚夜向晨。已残几欲尽，忽见恍如新。老桂沈清影，馀辉扣半轮。纤纤两头玉，皎皎一钩银。明似哉生际，光疑太逼真。妆楼谁起早，深拜误佳人。
殿上侍立寒甚
作者：楼钥
朝代：宋
体裁：七言绝句

小雪以来霜气清，今朝寒色倍严凝。榻前侍立无遮障，吹得半身真是冰。
殿上闻杜鹃
作者：楼钥
朝代：宋
体裁：七言绝句

衰晚三年侍玉墀，高梧又擢凤凰枝。封章屡上未容去，更向殿头闻子规。
水月园
作者：楼钥
朝代：宋
体裁：七言律诗

具美杯残意未休，相将重上望湖楼。楼台忽已居平地，风月何曾识旧游。更挈酒樽过水月，坐增诗兴满沧洲。春风共约新桥畔，遥拜双龙万斛舟。
水涨乘小舟
作者：楼钥
朝代：宋
体裁：七言律诗

一番冻雨洗郊丘，冷逼征衫四月秋。只喜青山泻悬瀑，不知黄潦涨平畴。登途已厌频舆轿，得意何妨且榜舟。处顺安贫聊自适，未应坎止愧乘流。
水蕉
作者：楼钥
朝代：宋

猎猎水芭蕉，如将隐士招。清风来处远，袢暑坐中消。
水蕉
作者：楼钥
朝代：宋

猎猎水芭蕉，如将隠士招。
清风来处远，袢暑坐中消。
永嘉天庆观
作者：楼钥
朝代：宋

斗口横安华盖山，茂林修竹路湾环。
琳宫迥出沧瀛表，羽士如游昆阆间。
东挹江山穷望眼，西临阛阓笑尘寰。
自知去此无多日，着意来寻一饷閒。
永嘉天庆观
作者：楼钥
朝代：宋

斗口横安华盖山，茂林修竹路湾环。琳宫迥出沧瀛表，羽士如游昆阆间。东挹江山穷望眼，西临阛阓笑尘寰。自知去此无多日，著意来寻一饷閒。
永嘉试院谢曾使君送酒·其一
作者：楼钥
朝代：宋

一帘疎雨洗尘埃，满架酴醾自在开。
正恨烹茶杀风景，忽惊门外白衣来。
永嘉试院谢曾使君送酒·其一
作者：楼钥
朝代：宋

一帘疏雨洗尘埃，满架酴醾自在开。正恨烹茶杀风景，忽惊门外白衣来。
永嘉试院谢曾使君送酒·其二
作者：楼钥
朝代：宋
体裁：七言律诗

脱身场屋几春秋，故步重寻我自羞。闭置有如三日妇，画成应遣一生愁。与钱谁是老司业，送酒更无贤郡侯。掩卷出门花下坐，真成一酌散千忧。
求仲抑招游山归途遇雨
作者：楼钥
朝代：宋

竹舆绕湖滨，宿露尚厌浥。径到玉岑下，坐久客始集。起穿灵石山，万松介而立。梅天气清润，空翠行可挹。古藤几百年，枝蔓两山及。见说春暮时，花紫光熠熠。直疑老潜虬，初起夜来蛰。俯玩岁寒泉，齿冷不敢吸。相将上龙泓，尘鞅谢羁絷。洞有灵兽居，临深心岌岌。鱼游明镜中，巨浪无三级。寒苔载水去，万顷润原隰。濛濛山雨来，归仆鸟飞急。野兴殊未已，日昃不暇给。冲泥上湖船，雨阵遽奔袭。飘风将急点，回旋惊四入。中流益荡兀，短篷不当笠。停篙亦久之，怒势不少戢。我徒方啸歌，弗为改豪习。但耻瓶罍罄，莫问衣裳湿。
求仲抑招游山归途遇雨
作者：楼钥
朝代：宋

竹舆遶湖滨，宿露尚厌浥。
径到玉岑下，坐久客始集。
起穿灵石山，万松介而立。
梅天气清润，空翠行可挹。
古藤几百年，枝蔓两山及。
见说春暮时，花紫光熠熠。
直疑老潜虬，初起夜来蛰。
俯翫岁寒泉，齿冷不敢吸。
相将上龙泓，尘鞅谢羁馽。
洞有灵兽居，临深心岌岌。
鱼游明镜中，巨浪无三级。
寒苔载水去，万顷润原隰。
蒙蒙山雨来，归仆鸟飞急。
野兴殊未已，日昃不暇给。
衝泥上湖船，雨阵遽奔袭。
飘风将急点，回旋惊四入。
中流益荡兀，短蓬不当笠。
停篙亦久之，怒势不少戢。
我徒方啸歌，弗为改豪习。
但耻缾罍罄，莫问衣裳湿。
求参议挽词
作者：楼钥
朝代：宋

累世朱陈旧，宦游多向鄞。飞凫观政美，展骥愈情亲。久草归田赋，欣迎入幕宾。斯人忽千古，望断剡溪滨。玉立期清贵，厖眉望寿龄。父兄嗟奄忽，姑姊亦凋零。厚德今谁在，佳城惨欲扃。孙曾闻竞爽，兰玉在阶庭。
求参议挽词·其一
作者：楼钥
朝代：宋

累世朱陈旧，宦游多向鄞。飞凫观政美，展骥愈情亲。久草归田赋，欣迎入幕宾。斯人忽千古，望断剡溪滨。
求参议挽词·其一
作者：楼钥
朝代：宋

累世朱陈旧，宦游多向鄞。
飞鳬观政美，展骥愈情亲。
久草归田赋，欣迎入幕宾。
斯人忽千古，望断剡溪滨。
求参议挽词·其二
作者：楼钥
朝代：宋
体裁：五言律诗

玉立期清贵，厖眉望寿龄。父兄嗟奄忽，姑姊亦凋零。厚德今谁在，佳城惨欲扃。孙曾闻竞爽，兰玉在阶庭。
江西李君千能能和墨及画梅艮斋许以三奇而诗非所长也
作者：楼钥
朝代：宋

游艺无小大，要皆知本原。
后人率意作，终当媿前贤。
老潘妙对胶，法从玉局传。
或假季心名，空扫千镫烟。
补之貌梅花，疎瘦仍清妍。
折枝映月影，真态得之天。
李君信雅尚，二者将求全。
诸公竞称许，试之乃诚然。
江西有诗派，皎皎俱成编。
兹事未易窥，属君尚加鞭。
江西李君千能能和墨及画梅艮斋许以三奇而诗非所长也
作者：楼钥
朝代：宋

游艺无小大，要皆知本原。后人率意作，终当愧前贤。老潘妙对胶，法从玉局传。或假季心名，空扫千镫烟。补之貌梅花，疏瘦仍清妍。折枝映月影，真态得之天。李君信雅尚，二者将求全。诸公竞称许，试之乃诚然。江西有诗派，皎皎俱成编。兹事未易窥，属君尚加鞭。
汪耐翁以最首座十玄谈见示
作者：楼钥
朝代：宋
体裁：七言绝句

十首玄谈已赘疣，劳君头上更安头。若还又有九百汉，葛藤相缠几时休。
汪达可招游臧园次韵
作者：楼钥
朝代：宋

城下名园称老怀，乳莺飞燕共低徊。寒梅送腊曾先到，嫩绿留春喜再来。眼底芳时能几许，楼头衙鼓谩相催。主人好事不嫌客，素壁挥毫又一回。满架酴醾惬雅怀，更添林下紫徘徊。平湖不怕重门阻，胜赏何妨后日来。酒兴已随斜照远，诗情无待片云催。黄昏鼓棹欲归去，望望烟林首重回。
汪达可招游臧园次韵·其一
作者：楼钥
朝代：宋

城下名园称老怀，乳莺飞燕共低徊。寒梅送腊曾先到，嫩绿留春喜再来。眼底芳时能几许，楼头衙鼓谩相催。主人好事不嫌客，素壁挥毫又一回。
汪达可招游臧园次韵·其一
作者：楼钥
朝代：宋

城下名园称老怀，乳鶑飞燕共低徊。
寒梅送腊曾先到，嫩绿留春喜再来。
眼底芳时能几许，楼头衙鼓谩相催。
主人好事不嫌客，素壁挥毫又一回。
汪达可招游臧园次韵·其二
作者：楼钥
朝代：宋
体裁：七言律诗

满架酴醾惬雅怀，更添林下紫徘徊。平湖不怕重门阻，胜赏何妨后日来。酒兴已随斜照远，诗情无待片云催。黄昏鼓棹欲归去，望望烟林首重回。
沈宪敏公挽词
作者：楼钥
朝代：宋

天使魁乡荐，上令卿改官。蚤峨乌府豸，终著侍臣冠。持节威行惠，专城猛济宽。绍熙多旧学，胡不相宫端。仕宦接王杨，诸公叹老苍。门生多紫禁，子舍屡黄堂。自得垂车乐，谁传却老方。桃花千树满，空忆旧刘郎。徐邈今非介，申枨焉得刚。立朝无附丽，受谪更芬香。戏綵衣冠盛，围棋日月长。典刑今已矣，无复岿灵光。持论真遗直，操心本至公。赢赀宁市宠，平寇不言功。光禄文阶峻，嘉兴色养丰。谁能死生际，犹得教之忠。晚出荷公知，登门未觉迟。通班依汉橐，试郡守萧规。藻翰犹频寄，宫墙不再窥。新阡何处是，西望不胜悲。
沈宪敏公挽词·其一
作者：楼钥
朝代：宋

天使魁乡荐，上令卿改官。蚤峨乌府豸，终著侍臣冠。持节威行惠，专城猛济宽。绍熙多旧学，胡不相宫端。
沈宪敏公挽词·其一
作者：楼钥
朝代：宋

天使魁乡荐，上令卿改官。
蚤峩乌府豸，终着侍臣冠。
持节威行惠，专城猛济宽。
绍熙多旧学，胡不相宫端。
沈宪敏公挽词·其三
作者：楼钥
朝代：宋

徐邈今非介，申枨焉得刚。立朝无附丽，受谪更芬香。戏綵衣冠盛，围棋日月长。典刑今已矣，无复岿灵光。
沈宪敏公挽词·其三
作者：楼钥
朝代：宋

徐邈今非介，申枨焉得刚。
立朝无附丽，受谪更芬香。
戏綵衣冠盛，围棋日月长。
典刑今已矣，无復岿灵光。
沈宪敏公挽词·其二
作者：楼钥
朝代：宋

仕宦接王杨，诸公叹老苍。门生多紫禁，子舍屡黄堂。自得垂车乐，谁传却老方。桃花千树满，空忆旧刘郎。
沈宪敏公挽词·其二
作者：楼钥
朝代：宋

仕宦接王杨，诸公嘆老苍。
门生多紫禁，子舍屡黄堂。
自得垂车乐，谁传却老方。
桃花千树满，空忆旧刘郎。
沈宪敏公挽词·其五
作者：楼钥
朝代：宋
体裁：五言律诗

晚出荷公知，登门未觉迟。通班依汉橐，试郡守萧规。藻翰犹频寄，宫墙不再窥。新阡何处是，西望不胜悲。
沈宪敏公挽词·其四
作者：楼钥
朝代：宋
体裁：五言律诗

持论真遗直，操心本至公。赢赀宁市宠，平寇不言功。光禄文阶峻，嘉兴色养丰。谁能死生际，犹得教之忠。
沈朝奉挽词
作者：楼钥
朝代：宋
体裁：五言律诗

相业富青箱，丁年稔义方。生儿有如此，与世遂相忘。终老三牲养，凌晨一炷香。浮休了无恨，流庆尚深长。
沿檄柯山归别张特秀
作者：楼钥
朝代：宋

我昔志学年，侍亲宦西安。弟兄游庠校，见君平生欢。君才独颖出，逸驾不可攀。夜窗共檠灯，春游合杯盘。虚堂卧雪岭，杰阁横云山。烂柯上危磴，乌巨沿溪湾。是时气相高，辩论俱澜翻。一别二十年，天街见峨冠。殿庐看决科，蓝袍立清班。黄牒墨犹湿，大弨力能弯。尔来又五载，短书能几番。兹焉捧檄来，吏牍方拿烦。室迩叹人远，一朝脱笼樊。满意纵剧谈，痛饮到夜阑。十步九太行，此事亦孔艰。进哭老先生，画图惨青纶。特显顾何为，一昔成大还。回思我伯氏，人琴有馀叹。感今念畴昔，相与涕泪潸。故人怅无几，恍如春梦残。有酒不得饮，有琴不成弹。复归坐冷屋，使我凋朱颜。我归不可迟，倚门梦连环。君言欲舂粮，伴我行路难。欲去不得去，僧坊话閒关。年各几半百，后会鬓亦斑。何处更有诗，此心匪石顽。群忧发孤笑，属联不当悭。气岸有如君，著身簿尉间。盐车勿长鸣，会当上天闲。掺祛不忍别，雨声为潺潺。君有门户责，慇勤愿加餐。
沿檄柯山归别张特秀
作者：楼钥
朝代：宋

我昔志学年，侍亲宦西安。
弟兄游庠校，见君平生欢。
君才独颖出，逸驾不可攀。
夜窗共檠灯，春游合杯盘。
虚堂卧雪岭，杰阁横云山。
烂柯上危磴，乌巨沿溪湾。
是时气相高，辩论俱澜翻。
一别二十年，天街见峩冠。
殿庐看决科，蓝袍立清班。
黄牒墨犹湿，大弨力能弯。
尔来又五载，短书能几番。
兹焉捧檄来，吏牍方拏烦。
室迩叹人远，一朝脱笼樊。
满意纵剧谈，痛饮到夜阑。
十步九太行，此事亦孔艰。
进哭老先生，画图惨青纶。
特显顾何为，一昔成大还。
回思我伯氏，人琴有余嘆。
感今念畴昔，相与涕泪潸。
故人怅无几，恍如春梦残。
有酒不得饮，有琴不成弹。
復归坐冷屋，使我凋朱颜。
我归不可迟，倚门梦连环。
君言欲舂粮，伴我行路难。
欲去不得去，僧坊话閒关。
年各几半百，后会鬓亦斑。
何处更有诗，此心匪石顽。
羣忧发孤笑，属联不当悭。
气岸有如君，着身簿尉间。
盐车勿长鸣，会当上天闲。
掺祛不忍别，雨声为潺潺。
君有门户责，慇懃愿加餐。
泉口净明院昼寝
作者：楼钥
朝代：宋

沙头古招提，往来几经行。兹来当春昼，解衣愒西楹。玉立青琅玕，小窗虚且明。纸帐白如雪，床软枕更平。偃仰四体适，欠伸困思生。须臾右胁卧，径入华胥城。无人梦自觉，阒然四无声。林间婆饼焦，悠悠时一鸣。翻身更从容，意泰气亦清。连朝走丘垄，百拜不遑宁。老我久倦游，幸兹息营营。衰相益已迫，世念日愈轻。自欣天与閒，身是半发僧。未能遂高隐，庶几保馀龄。
泉口浄明院昼寝
作者：楼钥
朝代：宋

沙头古招提，往来几经行。
兹来当春昼，解衣愒西楹。
玉立青琅玕，小窗虚且明。
纸帐白如雪，床软枕更平。
偃仰四体适，欠伸困思生。
须臾右胁卧，径入华胥城。
无人梦自觉，閴然四无声。
林间婆餠焦，悠悠时一鸣。
翻身更从容，意泰气亦清。
连朝走丘垄，百拜不遑宁。
老我久倦游，幸兹息营营。
衰相益已迫，世念日愈轻。
自欣天与閒，身是半髮僧。
未能遂高隠，庶几保余龄。
泗州道中
作者：楼钥
朝代：宋

宿雪助寒色，相看汴水滨。
轻车兀残梦，羣马溅飞尘。
行役过周地，官仪泣汉民。
中原陆沈久，任责岂无人。
泗州道中
作者：楼钥
朝代：宋

宿雪助寒色，相看汴水滨。轻车兀残梦，群马溅飞尘。行役过周地，官仪泣汉民。中原陆沈久，任责岂无人。
洛社老僧听琴
作者：楼钥
朝代：宋

宴坐萧斋不作劳，谓予何事走蓬蒿。从容试问今年几，手植黄杨三丈高。自言几载不闻琴，屡听清弹苦契心。少待庭柯蝉噪静，为师更作醉翁吟。
洛社老僧听琴·其一
作者：楼钥
朝代：宋
体裁：七言绝句

宴坐萧斋不作劳，谓予何事走蓬蒿。从容试问今年几，手植黄杨三丈高。
洛社老僧听琴·其二
作者：楼钥
朝代：宋
体裁：七言绝句

自言几载不闻琴，屡听清弹苦契心。少待庭柯蝉噪静，为师更作醉翁吟。
浄明方丈
作者：楼钥
朝代：宋
体裁：七言律诗

云深宿雨未忺晴，短艇还来叩晓扃。山溜拥溪侵石磴，天风吹雾暗空庭。茵铺野草滋新绿，玉立修篁洗旧青。老我时时假僧榻，梦魂直向醉中醒。
海棠
作者：楼钥
朝代：宋

海棠昨日始萌芽，一夜惊雷发万葩。老眼恍然何所得，凌云庵外见桃花。海棠初发为题诗，倏见轻红万点吹。已惜落英铺满地，更怜几片罥蛛丝。
海棠·其一
作者：楼钥
朝代：宋
体裁：七言绝句

海棠昨日始萌芽，一夜惊雷发万葩。老眼恍然何所得，凌云庵外见桃花。
海棠·其二
作者：楼钥
朝代：宋
体裁：七言绝句

海棠初发为题诗，倏见轻红万点吹。已惜落英铺满地，更怜几片罥蛛丝。
海潮图
作者：楼钥
朝代：宋

钱塘佳月照青霄，壮观仍看半夜潮。每恨形容无健笔，谁知收拾在生绡。荡摇直恐三山没，咫尺真成万里遥。金阙岧峣天尺五，海王自合日来朝。
海潮图
作者：楼钥
朝代：宋

钱塘佳月照青霄，壮观仍看半夜潮。
每恨形容无健笔，谁知收拾在生绡。
荡摇直恐三山没，咫尺真成万里遥。
金阙岧嶤天尺五，海王自合日来朝。
淯月下鼓琴用淳韵
作者：楼钥
朝代：宋

老稚团栾鲤在庭，文姬为鼓玉琴声。起来同作悲风曲，倍觉先秋月影清。
淯月下鼓琴用淳韵
作者：楼钥
朝代：宋

老穉团栾鲤在庭，文姬为鼓玉琴声。
起来同作悲风曲，倍觉先秋月影清。
淳发漕荐喜而成诗并勉杓
作者：楼钥
朝代：宋
体裁：七言律诗

戊辰贡举忝余知，曾碍孙儿到省闱。欣汝今秋重预荐，喜吾即日可言归。门阑有庆人争贺，父子同登世所希。痴望十人俱上第，坐令昼锦倍光辉。
淳谒告归省复还海陵
作者：楼钥
朝代：宋

吾子远归省，重闱俱粲然。难留毛义檄，又送子真仙。西笑仍千里，东归约二年。词场期自力，收取旧青毡。
淳谒告归省復还海陵
作者：楼钥
朝代：宋

吾子远归省，重闱俱粲然。
难留毛义檄，又送子真僊。
西笑仍千里，东归约二年。
词场期自力，收取旧青毡。
清泉洁尘襟诗
作者：楼钥
朝代：宋
体裁：五言排律

骚客事幽寻，清泉一派深。居然浮爽气，聊用洁尘襟。彻底明苍石，澄波漾碧岑。应添山泽趣，尽涤市朝心。洗耳何妨听，吟诗更喜临。至哉天下乐，稳坐读书林。
清高阁观雪次韵
作者：楼钥
朝代：宋

冲雪上层阁，真成清且高。主人风节峻，坐客笑谈豪。泛剡访安道，赋梅思水曹。好因窗映夜，痛饮读离骚。
清高阁观雪次韵
作者：楼钥
朝代：宋

衝雪上层阁，真成清且高。
主人风节峻，坐客笑谈豪。
泛剡访安道，赋梅思水曹。
好因窗映夜，痛饮读离骚。
渡扬子
作者：楼钥
朝代：宋
体裁：七言绝句

江豚吹浪雨飕飗，望断天涯人白头。一舸乘风渡扬子，数鸥导我过瓜州。
游初旸谷及白岩
作者：楼钥
朝代：宋

重来游仙都，止欲访独峯。
宁知一峯外，佳境无终穷。
何处颍川子，镜岩便相逢。
约我游白岩，轻舟借溪翁。
斋余寻宿诺，秋霁波溶溶。
清澈见石底，镵刻惊神工。
昨登初旸谷，但见石嵌空。
兹浮悬崖下，万石森巃嵸。
上有胜绝地，古语留郭公。
鬼神谨呵护，雷霆扫尘踪。
换船到白岩，修篁摇清风。
萦回进石屋，孤竹攒沙蜂。
洞府僊所閟，无由辨西东。
扣舷过岩下，数仞如崇墉。
石趾平如甃，奇怪遮苍穹。
更寻小蓬莱，俯瞰冯夷宫。
篙师进深窈，扪萝舍枯筇。
游子非不多，无人解从容。
我因一日留，幽寻极山中。
秋旻快排荡，日暖如春融。
归坐独峯下，石影横空蒙。
急呼醽醁清，浇此磊磈胸。
幸有济胜具，未能上金龙。
为君挥五弦，决眦送飞鸿。
游初旸谷及白岩
作者：楼钥
朝代：宋

重来游仙都，止欲访独峰。宁知一峰外，佳境无终穷。何处颍川子，镜岩便相逢。约我游白岩，轻舟借溪翁。斋馀寻宿诺，秋霁波溶溶。清澈见石底，镵刻惊神工。昨登初旸谷，但见石嵌空。兹浮悬崖下，万石森巃嵷。上有胜绝地，古语留郭公。鬼神谨呵护，雷霆扫尘踪。换船到白岩，脩篁摇清风。萦回进石屋，孤竹攒沙蜂。洞府仙所閟，无由辨西东。扣舷过岩下，数仞如崇墉。石趾平如甃，奇怪遮苍穹。更寻小蓬莱，俯瞰冯夷宫。篙师进深窈，扪萝舍枯筇。游子非不多，无人解从容。我因一日留，幽寻极山中。秋旻快排荡，日暖如春融。归坐独峰下，石影横空濛。急呼醽醁清，浇此磊磈胸。幸有济胜具，未能上金龙。为君挥五弦，决眦送飞鸿。
游大梅山护圣寺
作者：楼钥
朝代：宋

江东东畔更东山，又过东山数里间。试问招提在何处，万山深处白云环。寒云片日忽吹开，历井扪参得得来。行尽高山天欲半，不知平地有楼台。
游大梅山护圣寺·其一
作者：楼钥
朝代：宋
体裁：七言绝句

江东东畔更东山，又过东山数里间。试问招提在何处，万山深处白云环。
游大梅山护圣寺·其二
作者：楼钥
朝代：宋
体裁：七言绝句

寒云片日忽吹开，历井扪参得得来。行尽高山天欲半，不知平地有楼台。
游大梅山梅仙岩
作者：楼钥
朝代：宋
体裁：七言律诗

为忆西京梅子真，人言羽化匪沉沦。海濒古岙已无迹，山外高峰宁有神。鲠论至今光汉传，清风犹足荡秋旻。何须更说神仙事，终老市门良可人。
游天台石桥
作者：楼钥
朝代：宋

两龙争欲赴深壑，触破山骨成修梁。
滔滔共出一门去，凛凛直落千丈强。
初疑鞭石跨沧海，绝胜乘鹊横银潢。
要须高蹑前峰过，往叩山中真宝坊。
游天台石桥
作者：楼钥
朝代：宋

两龙争欲赴深壑，触破山骨成脩梁。滔滔共出一门去，凛凛直落千丈强。初疑鞭石跨沧海，绝胜乘鹊横银潢。要须高蹑前峰过，往叩山中真宝坊。
游径山
作者：楼钥
朝代：宋
体裁：七言律诗

起看海日晓团团，更挹神灯照夜阑。百万杉松双径杳，三千楼阁五峰寒。蛰龙何在渺难问，古井于今竟不眢。但觅灵泉归洗眼，谁能故把细书看。
游惠山
作者：楼钥
朝代：宋

石径萦回入翠林，廿年故步喜重寻。千山直上云扉启，万木阴中古殿深。泉水泓澄风拂拂，洞门幽杳昼沈沈。调琴瀹茗清无限，倦客忘归到夕阴。
游惠山
作者：楼钥
朝代：宋

石径萦迴入翠林，廿年故步喜重寻。
千山直上云扉启，万木阴中古殿深。
泉水泓澄风拂拂，洞门幽杳昼沈沈。
调琴瀹茗清无限，倦客忘归到夕阴。
游洞霄宫
作者：楼钥
朝代：宋
体裁：七言律诗

宿雨顽云拨不开，紫霄佳处访楼台。青山九锁固奇甚，古洞一深如此哉。拔地千林俱秀润，擎天一柱最崔嵬。出山爽气尚相属，数里清溪送我回。
游白石岩
作者：楼钥
朝代：宋

我游仙都观独峰，辙迹虽在车不通。鼎湖望极几怊怅，怅无羽翮凌天风。兹来乐成望白石，玉甑突兀摩苍穹。人言真人老聃裔，凿开洞府遗仙踪。无人共登青云梯，跻攀伴我惟枯筇。萦回约略三十里，踏遍万叠高巃嵷。断崖泠泠落残雨，双石凛凛亭孤松。却从山椒下谷口，石栏屈曲遮碧棕。颇疑山高气凝凛，古来积雪今未融。是谁玉斧妙镌斲，仙洞双辟惊神工。岩深白日尚幽閟，别有石窍开天聪。传闻峰头贮清泚，苔罅涓滴声冬珑。奋身更与上虚阁，海山错立烟濛濛。脚底千山行伏龙，手挥五弦俯冥鸿。霜林摇落当玄冬，长啸一览万象空。解衣寄宿旦过寮，魂梦亦堕冰壶中。晓看日出沧海东，蜡炬百万烧天红。眼高不数雁荡雄，行田下笑康乐公。未能辟谷追仙翁，颇亦有意栖琳宫。三山不觉去人远，安期羡门宜相从。骖鸾驾鹤太多事，但欲御气游无穷。
游白石岩
作者：楼钥
朝代：宋

我游僊都观独峯，辙迹虽在车不通。
鼎湖望极几怊怅，怅无羽翮凌天风。
兹来乐成望白石，玉甑突兀摩苍穹。
人言真人老聃裔，凿开洞府遗僊踪。
无人共登青云梯，跻攀伴我惟枯筇。
萦回约略三十里，踏遍万迭高巃嵸。
断崖泠泠落残雨，双石凛凛亭孤松。
却从山椒下谷口，石栏屈曲遮碧椶。
颇疑山高气凝凛，古来积雪今未融。
是谁玉斧妙鑴斲，僊洞双闢惊神工。
岩深白日尚幽閟，别有石窍开天聪。
传闻峯头贮清泚，苔罅涓滴声冬珑。
奋身更与上虚阁，海山错立烟蒙蒙。
脚底千山行伏龙，手挥五絃俯冥鸿。
霜林摇落当玄冬，长啸一览万象空。
解衣寄宿旦过寮，魂梦亦堕冰壶中。
晓看日出沧海东，蜡炬百万烧天红。
眼高不数鴈荡雄，行田下笑康乐公。
未能辟谷追僊翁，颇亦有意栖琳宫。
三山不觉去人远，安期羡门宜相从。
骖鸾驾鹤太多事，但欲御气游无穷。
游西山次范丞韵
作者：楼钥
朝代：宋
体裁：七言律诗

东风吹我上西冈，更觉僧房白昼长。草色已翻新岁碧，梅花祇是去年香。好山围绕屏三面，野竹萧森玉数行。千里同游逢范叔，绨袍他日未相忘。
游金焦两山以雨而辍
作者：楼钥
朝代：宋
体裁：五言绝句

金山寺裹山，焦山山裹寺。风雨劝我归，也省两头事。
游隐清
作者：楼钥
朝代：宋

簿领丛中偷得閒，轻舆相与出乡关。乱流先已登孤屿，采蕨还来上北山。藤绕龟身增赑屃，水涵虹影照孱颜。老农拥道迎人笑，今日使君来破悭。瀑泉奔放石坡陀，回首清游岁几何。脚力不如前日健，诗盟还喜故人多。滕王阁上无韩子，还景楼中欠老坡。不谓鄙言成宿谶，偶因晚涖得波波。穷冬吏鞅解纷缠，重入兹山忆少年。千里幸同丰岁乐，三生曾结郡人缘。几番山色望空外，今日水声来耳边。坐上何须听丝竹，与君啸咏和风前。
游隐清·其一
作者：楼钥
朝代：宋

簿领丛中偷得閒，轻舆相与出乡关。乱流先已登孤屿，采蕨还来上北山。藤绕龟身增赑屃，水涵虹影照孱颜。老农拥道迎人笑，今日使君来破悭。
游隐清·其二
作者：楼钥
朝代：宋

瀑泉奔放石坡陀，回首清游岁几何。脚力不如前日健，诗盟还喜故人多。滕王阁上无韩子，还景楼中欠老坡。不谓鄙言成宿谶，偶因晚涖得波波。
游隠清·其一
作者：楼钥
朝代：宋

簿领丛中偷得閒，轻舆相与出乡关。
乱流先已登孤屿，采蕨还来上北山。
藤遶龟身增赑屃，水涵虹影照孱颜。
老农拥道迎人笑，今日使君来破悭。
游隠清·其三
作者：楼钥
朝代：宋
体裁：七言律诗

穷冬吏鞅解纷缠，重入兹山忆少年。千里幸同丰岁乐，三生曾结郡人缘。几番山色望空外，今日水声来耳边。坐上何须听丝竹，与君啸咏和风前。
游隠清·其二
作者：楼钥
朝代：宋

瀑泉奔放石坡陀，回首清游岁几何。
脚力不如前日健，诗盟还喜故人多。
滕王阁上无韩子，还景楼中欠老坡。
不谓鄙言成宿谶，偶因晚莅得波波。
游雪窦双塔登云檐有怀海印云老
作者：楼钥
朝代：宋
体裁：六言诗

来礼二师遗像，小立云檐一饷。欲见德云比丘，却在别峰顶上。
游香山次王正言韵
作者：楼钥
朝代：宋
体裁：七言律诗

四山过雨翠光流，境胜心閒自点头。野鸟叫春多格磔，晚风吹鬓故飕飗。三年几作旧山梦，一笑喜成今日游。独叹寒泉本无意，强随机械走溪沟。
游龙瑞宫
作者：楼钥
朝代：宋

隔山望危石，老面凛如铁。路回两屏开，见此高嵽嵲。伟哉名公卿，峨冠会朝列。又如鼓迅霆，玄云助击烈。痴阴不作雨，空翠袭冰雪。野水不知源，绕径几万折。子长真爱奇，万里探禹穴。我家甬水东，扁舟轻入越。窃此半日闲，到处辄清绝。传闻古洞天，琼台照金阙。神仙杳难问，一笑山石裂。相逢客路中，翻手数年别。胜地更跻攀，莫厌屐齿折。
游龙瑞宫
作者：楼钥
朝代：宋

隔山望危石，老面凛如铁。
路回两屏开，见此高嵽嵲。
伟哉名公卿，峩冠会朝列。
又如鼓迅霆，玄云助击烈。
痴阴不作雨，空翠袭冰雪。
野水不知源，遶径几万折。
子长真爱奇，万里探禹穴。
我家甬水东，扁舟轻入越。
窃此半日闲，到处辄清绝。
传闻古洞天，琼台照金阙。
神僊杳难问，一笑山石裂。
相逢客路中，翻手数年别。
胜地更跻攀，莫厌屐齿折。
湖上次袁起岩安抚韵
作者：楼钥
朝代：宋

同年紫陌再寻春，力主斯盟赖尹京。山外斜阳湖外雪，夜来阴霭晓来晴。平波滟滟新添绿，冻木欣欣欲向荣。此日此身清洁甚，软红何苦太忙生。
湖上次袁起岩安抚韵
作者：楼钥
朝代：宋

同年紫陌再寻春，力主斯盟頼尹京。
山外斜阳湖外雪，夜来阴霭晓来晴。
平波滟滟新添绿，冻木欣欣欲向荣。
此日此身清洁甚，软红何苦太忙生。
湖亭观竞渡
作者：楼钥
朝代：宋

涵虚歌舞拥邦君，两两龙舟来往频。
闰月风光三月景，二分烟水八分人。
锦标赢得千人笑，画鼓敲残一半春。
薄暮游船分散去，尚余箫鼓绕湖滨。
湖亭观竞渡
作者：楼钥
朝代：宋

涵虚歌舞拥邦君，两两龙舟来往频。闰月风光三月景，二分烟水八分人。锦标赢得千人笑，画鼓敲残一半春。薄暮游船分散去，尚馀箫鼓绕湖滨。
潘大卿挽词
作者：楼钥
朝代：宋
体裁：七言律诗

直上青云不作难，壮年何事挂衣冠。功名已矣乖时望，风节翘然见岁寒。鸿去冥冥矰不到，蝶飞栩栩梦惊残。伤心耆老今无有，留得遗编向后看。
潚再往剡中念之尤切作诗宽之
作者：楼钥
朝代：宋
体裁：五言律诗

剡县不为远，丞官勿谓卑。鼓盆知爱重，去国倍行迟。堂上森三老，房中秀一儿。加餐了官事，莫赋悼亡诗。
潚自剡川寄水晶蒲萄
作者：楼钥
朝代：宋
体裁：七言绝句

马乳从他堆满盘，未如清嚼水晶寒。固知一县蒲萄熟，不用劳人数问安。
灵光
作者：楼钥
朝代：宋
体裁：七言绝句

鲁邦宫殿久芜荒，惟有灵光最久长。身似灵光终变灭，岿然别有一灵光。
灵壁道中
作者：楼钥
朝代：宋

古汴微流绝，余民尚孑遗。
高丘祠汉祖，荒草葬虞姬。
垓下空陈迹，鸿沟怆近时。
膏腴满荆棘，伤甚黍离离。
灵壁道中
作者：楼钥
朝代：宋

古汴微流绝，馀民尚孑遗。高丘祠汉祖，荒草葬虞姬。垓下空陈迹，鸿沟怆近时。膏腴满荆棘，伤甚黍离离。
灵壁道傍怪石
作者：楼钥
朝代：宋

饱闻兹山产奇石，东南宝之如尺璧。谁知狼藉乱如麻，往往嵌空类镵刻。长安东风万岁山，搜抉珍怪穷人间。汴流一舸载数辈，径上艮岳增孱颜。当时巧匠斲山骨，寘之河干高突兀。干戈动地胡尘飞，坐使奇材成弃物。君不见黄金横带号神运，不数台城拜三品。只今零落荒草中，万古凄凉有遗恨。木人漂漂不如土，坐阅兴亡知几许。行人沉叹马不前，石虽不言恐能语。
灵壁道傍怪石
作者：楼钥
朝代：宋

饱闻兹山产奇石，东南宝之如尺璧。
谁知狼藉乱如麻，往往嵌空类镵刻。
长安东风万岁山，搜抉珍怪穷人间。
汴流一舸载数辈，径上艮岳增孱颜。
当时巧匠斲山骨，寘之河干高突兀。
干戈动地胡尘飞，坐使奇材成弃物。
君不见黄金横带号神运，不数台城拜三品。
只今零落荒草中，万古凄凉有遗恨。
木人漂漂不如土，坐阅兴亡知几许。
行人沉嘆马不前，石虽不言恐能语。
灵峰
作者：楼钥
朝代：宋
体裁：七言律诗

老筇扶我转林丘，直到僧房最上头。地拥双峰遮胜境，天分半石閟灵湫。空中大士澹相对，山罅清泉空自流。人谓石崖宜置我，不知来此有缘不。
灵芝寺
作者：楼钥
朝代：宋

送客灵芝寺，恁阑山有无。自从朝北阙，始得见西湖。烟外移轻桨，波间浴野凫。清寒不可驻，回首又神都。
灵芝寺
作者：楼钥
朝代：宋

送客灵芝寺，恁阑山有无。
自从朝北阙，始得见西湖。
烟外移轻桨，波间浴野鳬。
清寒不可驻，回首又神都。
炙背俯晴轩诗
作者：楼钥
朝代：宋
体裁：五言排律

炙背情方适，融霜日正暾。何妨凭曲几，相与俯晴轩。爱景欣亭午，闲身得负暄。映檐成白醉，挟纩谢奇温。岂止宽寒色，犹思奉至尊。桃花满肌骨，佳句忆王孙。
烟雨楼夜坐
作者：楼钥
朝代：宋

暮霭横空黯未收，晚来凉动满怀秋。
澹云影裏千山月，残角声中百尺楼。
参坐共为文字饮，高谈不见古今愁。
夜阑半醉意方适，径欲乘风汗漫游。
烟雨楼夜坐
作者：楼钥
朝代：宋

暮霭横空黯未收，晚来凉动满怀秋。澹云影里千山月，残角声中百尺楼。参坐共为文字饮，高谈不见古今愁。夜阑半醉意方适，径欲乘风汗漫游。
物色访严光诗
作者：楼钥
朝代：宋

肥遁推严子，招贤仰汉光。营求思旧学，物色访群方。聘问期终得，形容尚未忘。羊裘方审识，蒲乘遂搜扬。不羡云台绘，还归钓濑傍。高风今尚在，江水与俱长。
物色访严光诗
作者：楼钥
朝代：宋

肥遯推严子，招贤仰汉光。
营求思旧学，物色访羣方。
聘问期终得，形容尚未忘。
羊裘方审识，蒲乘遂搜扬。
不羡云台绘，还归钓濑傍。
高风今尚在，江水与俱长。
独旦蕈次九五从叔韵
作者：楼钥
朝代：宋

朝菌晦朔虽不知，食之实冠东南味。庾郎二十有七品，一见流涎惊绝异。撷蔬剪韭皆可却，味苦应无夏虫避。大阮哦诗声未了，又索蒸芝今再遗。迩来枯蘖尚未茁，拳拳颇愧台无馈。傥容小摘寄情亲，会遣长须见芹意。
独旦蕈次九五从叔韵
作者：楼钥
朝代：宋

朝菌晦朔虽不知，食之实冠东南味。
庾郎二十有七品，一见流涎惊绝异。
撷蔬剪韮皆可却，味苦应无夏虫避。
大阮哦诗声未了，又索蒸芝今再遗。
迩来枯枿尚未茁，拳拳颇媿台无馈。
傥容小摘寄情亲，会遣长鬚见芹意。
玉堂早起
作者：楼钥
朝代：宋

早起多奔走，旬休亦往还。偶因二士试，始得一朝閒。灵鹊花枝上，金鱼荇蒂间。素餐终有愧，只忆旧家山。
玉堂早起
作者：楼钥
朝代：宋

早起多奔走，旬休亦往还。
偶因二士试，始得一朝閒。
灵鹊花枝上，金鱼荇蔕间。
素餐终有媿，只忆旧家山。
玉版鲊次陆子元郎中韵
作者：楼钥
朝代：宋

鲟黄不减鲸与鳣，逆风鼓鬣喷腥涎。
渔人不顾浪如山，谈笑坐致扁舟前。
一鈎香饵不得去，何用大网相萦缠。
挥刀纷纭脔肉骨，巨口噞喁诚可怜。
珍鲊万瓮不论钱，头颅万里頳行肩。
星郎日参玉版禅，颇厌蔬食供盘筵。
尚书亲作孟宗寄，坐觉匕箸生春妍。
却笑多事张茂先，光怪异说空千年。
玉版鲊次陆子元郎中韵
作者：楼钥
朝代：宋

鲟黄不减鲸与鳣，逆风鼓鬣喷腥涎。渔人不顾浪如山，谈笑坐致扁舟前。一钩香饵不得去，何用大网相萦缠。挥刀纷纭脔肉骨，巨口噞喁诚可怜。珍鲊万瓮不论钱，头颅万里赪行肩。星郎日参玉版禅，颇厌蔬食供盘筵。尚书亲作孟宗寄，坐觉匕箸生春妍。却笑多事张茂先，光怪异说空千年。
玉霄亭玩雪
作者：楼钥
朝代：宋

羣斋高晏雪浮空，同上山城第一重。
今日无非银色界，此亭真是玉霄峰。
云迷野路舞轻鹤，风急瓦沟嘘老龙。
便欲相将游汗漫，剡溪何必访遗踪。
玉霄亭玩雪
作者：楼钥
朝代：宋

群斋高晏雪浮空，同上山城第一重。今日无非银色界，此亭真是玉霄峰。云迷野路舞轻鹤，风急瓦沟嘘老龙。便欲相将游汗漫，剡溪何必访遗踪。
王伯齐染髭
作者：楼钥
朝代：宋

垂髫相见舜江滨，荏苒俄惊过五旬。顾我颓龄真似叶，讶君长鬣亦如银。万金安得神仙药，一笑重回旧日春。纵使星星还复出，不妨时作少年人。
王伯齐染髭
作者：楼钥
朝代：宋

垂髫相见舜江滨，荏苒俄惊过五旬。
顾我颓龄真似叶，讶君长鬣亦如银。
万金安得神僊药，一笑重回旧日春。
纵使星星还復出，不妨时作少年人。
王侍御寿诗
作者：楼钥
朝代：宋

史君威名闻四方，南床凛凛凝秋霜。史君和气到瓯越，幕府初开夜飞雪。颇闻此雪仍岁无，定知来随御史车。黄堂洗印未多日，庆朝况此当悬弧。明年丰登日可数，父老儿童争起舞。迟明贺版拥谯门，试拾欢谣作诗语。史君风度神仙人，相门出相宁非真。妙龄两科谈笑得，晚趋严召依风云。台端敢言奸听耸，至今谠论时传诵。踏遍巫山十二峰，却寻春草池塘梦。人传史君威棱棱，我知威爱元兼行。苍髯如戟面如铁，惠养自有循良称。高牙入境纷进谒，宾属庭趋公磬折。民生共喜爱日温，吏行独畏春冰裂。向来夔州妙筹边，夷蛮落胆皇灵宣。还朝奏课居第一，夜半帝席为之前。东嘉今为股肱郡，小试望之三辅近。会循故事入三公，致君要使登尧舜。东风未动春先回，梅花照眼歌筵开。吏民合词颂难老，一笑千里传银杯。佳儿恂恂授衣钵，玉树芝兰俱秀发。江南世胄比长淮，更看云来萃簪笏。平生知己今上天，敢复坐叹寒无毡。巴言未足赞公寿，载诵峻极崧高篇。
王侍御寿诗
作者：楼钥
朝代：宋

史君威名闻四方，南床凛凛凝秋霜。
史君和气到瓯越，幕府初开夜飞雪。
颇闻此雪仍岁无，定知来随御史车。
黄堂洗印未多日，庆朝况此当悬弧。
明年丰登日可数，父老儿童争起舞。
迟明贺版拥谯门，试拾欢谣作诗语。
史君风度神僊人，相门出相宁非真。
妙龄两科谈笑得，晚趋严召依风云。
台端敢言姦听耸，至今谠论时传诵。
踏遍巫山十二峯，却寻春草池塘梦。
人传史君威棱棱，我知威爱元兼行。
苍髯如戟面如铁，惠养自有循良称。
高牙入境纷进谒，宾属庭趋公磬折。
民生共喜爱日温，吏行独畏春冰裂。
向来夔州妙筹边，夷蛮落胆皇灵宣。
还朝奏课居第一，夜半帝席为之前。
东嘉今为股肱郡，小试望之三辅近。
会循故事入三公，致君要使登尧舜。
东风未动春先回，梅花照眼歌筵开。
吏民合词颂难老，一笑千里传银杯。
佳儿恂恂授衣钵，玉树芝兰俱秀发。
江南世胄比长淮，更看云来萃簪笏。
平生知己今上天，敢復坐嘆寒无毡。
巴言未足赞公寿，载诵峻极崧高篇。
王修撰挽词
作者：楼钥
朝代：宋

十载频褰刺史帷，名卿风裁映绅緌。庆门共仰联三凤，禁路咸嗟欠一夔。神武衣冠终遂志，平泉花木总成诗。伤心积翠楼前月，斜入栏干欲向谁。贱子何能直一钱，夫君于我独知怜。樽罍谈笑几侵夜，琴剑周旋不计年。此去空悬徐孺榻，重来无复孝廉船。百身愿赎嗟何及，衰涕满襟如迸泉。
王修撰挽词·其一
作者：楼钥
朝代：宋
体裁：七言律诗

十载频褰刺史帷，名卿风裁映绅緌。庆门共仰联三凤，禁路咸嗟欠一夔。神武衣冠终遂志，平泉花木总成诗。伤心积翠楼前月，斜入栏干欲向谁。
王修撰挽词·其二
作者：楼钥
朝代：宋

贱子何能直一钱，夫君于我独知怜。樽罍谈笑几侵夜，琴剑周旋不计年。此去空悬徐孺榻，重来无复孝廉船。百身愿赎嗟何及，衰涕满襟如迸泉。
王修撰挽词·其二
作者：楼钥
朝代：宋

贱子何能直一钱，夫君于我独知怜。
樽罍谈笑几侵夜，琴剑周旋不计年。
此去空悬徐孺榻，重来无復孝廉船。
百身愿赎嗟何及，衰涕满襟如迸泉。
王原庆新迁居南堂以古风求写恕斋二大字并石刻次韵
作者：楼钥
朝代：宋

三槐诸孙有奇士，才高特未遇时尔。作诗尤能备众体，短章大篇仍杂拟。解纷使掉三寸舌，随陆苏张何足比。雕鹗犹未离风尘，蛟螭尚尔蟠泥滓。平生曳裾向侯门，豪杰闻风竞瞻企。只今交游亦凋落，凛凛一身嗟独峙。槐阴满庭渺何在，久寓瀛壖成故里。濒湖小楼太孤露，何殊玉川洛城里。迩来深入作郊居，高屋好山成二美。未能拔剑斩楼兰，几欲袖椎摧晋鄙。便将拂袖武陵溪，谁能著脚长安市。西门性急佩柔韦，柳子气高戕曲几。衡宇全似归柴桑，茅茨大胜居儋耳。我诗非工字尤拙，荷子爱忘刚见喜。夜来纵笔写恕斋，自笑黔驴技止此。更求古刻访少作，颇记醉中曾诺唯。旧书纷沓费搜寻，鱼钥未开尘事起。呼童卷送三数轴，仅可障风同故纸。新诗鼎来亟予和，颠字敢追张长史。不须更投苦海中，一笑以还随弃毁。径须携酒登南堂，朗咏白驹三四章。
王原庆新迁居南堂以古风求写恕斋二大字并石刻次韵
作者：楼钥
朝代：宋

三槐诸孙有奇士，才高特未遇时尔。
作诗尤能备众体，短章大篇仍杂拟。
解纷使掉三寸舌，随陆苏张何足比。
鵰鹗犹未离风尘，蛟螭尚尔蟠泥滓。
平生曳裾向侯门，豪杰闻风竞瞻企。
只今交游亦凋落，凛凛一身嗟独峙。
槐阴满庭渺何在，久寓瀛壖成故里。
濒湖小楼太孤露，何殊玉川洛城裏。
迩来深入作郊居，高屋好山成二美。
未能拔劔斩楼兰，几欲袖椎摧晋鄙。
便将拂袖武陵溪，谁能着脚长安市。
西门性急佩柔韦，柳子气高戕曲几。
衡宇全似归柴桑，茅茨大胜居儋耳。
我诗非工字尤拙，荷子爱忘刚见喜。
夜来纵笔写恕斋，自笑黔馿技止此。
更求古刻访少作，颇记醉中曾诺唯。
旧书纷沓费搜寻，鱼钥未开尘事起。
呼童卷送三数轴，仅可障风同故纸。
新诗鼎来亟予和，颠字敢追张长史。
不须更投苦海中，一笑以还随弃毁。
径须携酒登南堂，朗咏白驹三四章。
王原庆诉盘餐萧然走笔次韵
作者：楼钥
朝代：宋

愁绝诗人太瘦生，也无北食与南烹。君看俚语亦堪笑，何日能填鼻下横。莫嗜鳆鱼如老曹，但应菜饭学参寥。坡翁晚节更清苦，玉糁新羹手自调。
王原庆诉盘餐萧然走笔次韵·其一
作者：楼钥
朝代：宋
体裁：七言绝句

愁绝诗人太瘦生，也无北食与南烹。君看俚语亦堪笑，何日能填鼻下横。
王原庆诉盘餐萧然走笔次韵·其二
作者：楼钥
朝代：宋
体裁：七言绝句

莫嗜鳆鱼如老曹，但应菜饭学参寥。坡翁晚节更清苦，玉糁新羹手自调。
王县尉挽词
作者：楼钥
朝代：宋

干蛊恢才刃，谁能货殖私。人皆竞毫发，我独破藩篱。风雨空残梦，池台怆昔时。板舆临穴处，行道亦兴悲。润屋公馀事，能为人所难。蓼莪遗恨在，夜雨旧盟寒。家有书堪读，囊无钱为看。情亲悲不那，望绝旐飞丹。
王县尉挽词·其一
作者：楼钥
朝代：宋

干蛊恢才刃，谁能货殖私。人皆竞毫发，我独破藩篱。风雨空残梦，池台怆昔时。板舆临穴处，行道亦兴悲。
王县尉挽词·其一
作者：楼钥
朝代：宋

干蛊恢才刃，谁能货殖私。
人皆竞毫髮，我独破藩篱。
风雨空残梦，池台怆昔时。
板舆临穴处，行道亦兴悲。
王县尉挽词·其二
作者：楼钥
朝代：宋

润屋公余事，能为人所难。
蓼莪遗恨在，夜雨旧盟寒。
家有书堪读，囊无钱为看。
情亲悲不那，望绝旐飞丹。
王县尉挽词·其二
作者：楼钥
朝代：宋

润屋公馀事，能为人所难。蓼莪遗恨在，夜雨旧盟寒。家有书堪读，囊无钱为看。情亲悲不那，望绝旐飞丹。
王叔达以尉彭泽潜玉洞述见示
作者：楼钥
朝代：宋
体裁：古风

书岩已奇甚，潜玉尤伟哉。李君漫盘谷，元子空峿台。神不得自秘，天应为君开。渊明如得此，应不赋归来。
王大卿挽词
作者：楼钥
朝代：宋

少壮节先著，年侵气不衰。忠虽由父教，清亦畏人知。处世无求合，安时竟数奇。甘泉人物会，一老汉空遗。麾节东南半，澄清冠一时。权舆周翰传，顶踵阜陵知。自谓二宜去，人称三不欺。卷怀终未尽，流庆称家儿。图史但环堵，江湖几问津。虽多暮年乐，谁忍半生贫。海内清名满，毫端秀句新。风流嗟顿尽，晋韵更何人。老去王摩诘，归来道更全。剩添天美禄，真得地行仙。日欲增三径，君胡欠百年。桃源不无路，重上惨风烟。上世总儒先，犹传梦雪篇。惟应佳婿选，可配老姑贤。父行偏知我，交情不问年。槁梧谁共语，愁断伯牙弦。
王大卿挽词·其一
作者：楼钥
朝代：宋

少壮节先着，年侵气不衰。
忠虽由父教，清亦畏人知。
处世无求合，安时竟数奇。
甘泉人物会，一老汉空遗。
王大卿挽词·其一
作者：楼钥
朝代：宋

少壮节先著，年侵气不衰。忠虽由父教，清亦畏人知。处世无求合，安时竟数奇。甘泉人物会，一老汉空遗。
王大卿挽词·其三
作者：楼钥
朝代：宋
体裁：五言律诗

图史但环堵，江湖几问津。虽多暮年乐，谁忍半生贫。海内清名满，毫端秀句新。风流嗟顿尽，晋韵更何人。
王大卿挽词·其二
作者：楼钥
朝代：宋
体裁：五言律诗

麾节东南半，澄清冠一时。权舆周翰传，顶踵阜陵知。自谓二宜去，人称三不欺。卷怀终未尽，流庆称家儿。
王大卿挽词·其五
作者：楼钥
朝代：宋

上世总儒先，犹传梦雪篇。
惟应佳壻选，可配老姑贤。
父行偏知我，交情不问年。
槁梧谁共语，愁断伯牙絃。
王大卿挽词·其五
作者：楼钥
朝代：宋

上世总儒先，犹传梦雪篇。惟应佳婿选，可配老姑贤。父行偏知我，交情不问年。槁梧谁共语，愁断伯牙弦。
王大卿挽词·其四
作者：楼钥
朝代：宋
体裁：五言律诗

老去王摩诘，归来道更全。剩添天美禄，真得地行仙。日欲增三径，君胡欠百年。桃源不无路，重上惨风烟。
王夫人挽词
作者：楼钥
朝代：宋

妇德胜贤士，嫠居成大家。
阴功宜有后，余庆尚无涯。
杨恽出司马，陶潜传孟嘉。
文昌纪遗范，外氏倍增华。
王夫人挽词
作者：楼钥
朝代：宋

妇德胜贤士，嫠居成大家。阴功宜有后，馀庆尚无涯。杨恽出司马，陶潜传孟嘉。文昌纪遗范，外氏倍增华。
王夫人挽词
作者：楼钥
朝代：宋

淑质依名士，身期百不忧。藁砧家万里，蓬首日三秋。随母传遗业，嵇孤托旧游。幽原诵诗传，无愧柏为舟。
王夫人挽词
作者：楼钥
朝代：宋

淑质依名士，身期百不忧。
藁砧家万里，蓬首日三秋。
随母传遗业，嵇孤託旧游。
幽原诵诗传，无媿柏为舟。
王夫人挽词
作者：楼钥
朝代：宋

阃内谁无助，夫人事特明。倾囊资色养，勉学就清名。遁世期高节，辞风叹落英。丁宁犹在耳，伉俪若为情。荆国风流远，幽闺女教循。鸰原惊逝水，鹤发倍沾巾。厚夜招香魄，英词列翠珉。祇愁书字拙，贻笑卫夫人。
王夫人挽词·其一
作者：楼钥
朝代：宋

阃内谁无助，夫人事特明。倾囊资色养，勉学就清名。遁世期高节，辞风叹落英。丁宁犹在耳，伉俪若为情。
王夫人挽词·其一
作者：楼钥
朝代：宋

阃内谁无助，夫人事特明。
倾囊资色养，勉学就清名。
遯世期高节，辞风叹落英。
丁宁犹在耳，伉俪若为情。
王夫人挽词·其二
作者：楼钥
朝代：宋

荆国风流远，幽闺女教循。鸰原惊逝水，鹤发倍沾巾。厚夜招香魄，英词列翠珉。祇愁书字拙，贻笑卫夫人。
王夫人挽词·其二
作者：楼钥
朝代：宋

荆国风流远，幽闺女教循。
鸰原惊逝水，鹤髮倍沾巾。
厚夜招香魄，英词列翠珉。
祇愁书字拙，贻笑卫夫人。
王夷仲夫人挽词
作者：楼钥
朝代：宋

彤史无人续，谁能识壸彜。
苹蘩奉先祖，诗礼付佳儿。
未见鱼轩乐，俄兴鸾镜悲。
藁砧方得路，肠断悼亡诗。
王夷仲夫人挽词
作者：楼钥
朝代：宋

彤史无人续，谁能识壸彝。蘋蘩奉先祖，诗礼付佳儿。未见鱼轩乐，俄兴鸾镜悲。藁砧方得路，肠断悼亡诗。
王忠文公挽词
作者：楼钥
朝代：宋

夙负敢言气，输忠不爱身。刘蕡仍遇主，绮季更忧民。治行真循吏，风棱古诤臣。荐绅千载恨，不得究经纶。梁木今其壤，谁能问大钧。恩深两宫赙，哀动四州民。已矣天人策，伤哉社稷臣。吾生良可耻，不及见斯人。
王忠文公挽词·其一
作者：楼钥
朝代：宋

夙负敢言气，输忠不爱身。
刘蕡仍遇主，绮季更忧民。
治行真循吏，风棱古争臣。
荐绅千载恨，不得究经纶。
王忠文公挽词·其一
作者：楼钥
朝代：宋

夙负敢言气，输忠不爱身。刘蕡仍遇主，绮季更忧民。治行真循吏，风棱古诤臣。荐绅千载恨，不得究经纶。
王忠文公挽词·其二
作者：楼钥
朝代：宋
体裁：五言律诗

梁木今其壤，谁能问大钧。恩深两宫赙，哀动四州民。已矣天人策，伤哉社稷臣。吾生良可耻，不及见斯人。
王成之给事囿山堂
作者：楼钥
朝代：宋

烟雨望丽阳，前山罗紫翠。照水挹南明，不与巾子对。朅来登囿山，一览万山会。莲城山固多，此地要为最。主人意轩豁，物境供旷快。山椒涌华屋，迥立风埃外。一物无遁形，所在见纤介。清霜肃天壤，佳树隔阛阓。俯仰随取舍，左右从盼睐。门墙寻故步，杖屦许从迈。恍然至绝顶，更觉宇宙大。樽酒屡劝酬，棋枰更胜败。秋高月色皎，浮云了无碍。不俟攀仙掌，徒手吸溪濑。兹堂极崇敞，意若欠深邃。先植易生木，徐待松柏兑。望远仍可喜，意满聊自晦。无使山下人，或得窥外内。但恐趣赐环，树艺或不逮。先生味斯言，一笑相领解。吾将饬园丁，随处添翳荟。他时绕扶疏，吾庐益可爱。
王成之给事囿山堂
作者：楼钥
朝代：宋

烟雨望丽阳，前山罗紫翠。
照水挹南明，不与巾子对。
朅来登囿山，一览万山会。
莲城山固多，此地要为最。
主人意轩豁，物境供旷快。
山椒涌华屋，迥立风埃外。
一物无遁形，所在见纤介。
清霜肃天壤，佳树隔阛阓。
俯仰随取舍，左右从盼睐。
门墙寻故步，杖屦许从迈。
恍然至绝顶，更觉宇宙大。
樽酒屡劝酬，棋枰更胜败。
秋高月色皎，浮云了无碍。
不俟攀仙掌，徒手吸溪濑。
兹堂极崇敞，意若欠深邃。
先植易生木，徐待松柏兑。
望远仍可喜，意满聊自晦。
无使山下人，或得窥外内。
但恐趣赐环，树艺或不逮。
先生味斯言，一笑相领解。
吾将饬园丁，随处添翳荟。
他时遶扶疎，吾庐益可爱。
王提刑挽词
作者：楼钥
朝代：宋

廉白真家法，原由金紫贤。兄辞岭南赙，弟却澧阳钱。筑屋吾将老，藏书手自编。老成俄已矣，闻者为潸然。籍甚青箱学，醇乎赤子心。片言皆可复，一伪不容侵。处事几游刃，论交欲断金。诸郎传素业，桂子看成林。二广外台首，威棱著一门。志期诸郡肃，忍见匹夫冤。奋系犹鹰鸷，兴谗有兔爰。投閒了无恨，此意与谁论。伯仲三珠树，优为一世才。人琴先起恨，金玉遂俱摧。南阮方深痛，阿连尤可哀。桃花源上路，老眼更堪开。
王提刑挽词·其一
作者：楼钥
朝代：宋
体裁：五言律诗

廉白真家法，原由金紫贤。兄辞岭南赙，弟却澧阳钱。筑屋吾将老，藏书手自编。老成俄已矣，闻者为潸然。
王提刑挽词·其三
作者：楼钥
朝代：宋

二广外台首，威棱着一门。
志期诸郡肃，忍见匹夫冤。
奋繫犹鹰鸷，兴谗有兔爰。
投閒了无恨，此意与谁论。
王提刑挽词·其三
作者：楼钥
朝代：宋

二广外台首，威棱著一门。志期诸郡肃，忍见匹夫冤。奋系犹鹰鸷，兴谗有兔爰。投閒了无恨，此意与谁论。
王提刑挽词·其二
作者：楼钥
朝代：宋

籍甚青箱学，醇乎赤子心。片言皆可复，一伪不容侵。处事几游刃，论交欲断金。诸郎传素业，桂子看成林。
王提刑挽词·其二
作者：楼钥
朝代：宋

籍甚青箱学，醇乎赤子心。
片言皆可復，一僞不容侵。
处事几游刃，论交欲断金。
诸郎传素业，桂子看成林。
王提刑挽词·其四
作者：楼钥
朝代：宋
体裁：五言律诗

伯仲三珠树，优为一世才。人琴先起恨，金玉遂俱摧。南阮方深痛，阿连尤可哀。桃花源上路，老眼更堪开。
王敏肃公挽词
作者：楼钥
朝代：宋

□□□□□，□□□□□。□□□□□，□□□宣公。全蜀增天险，长淮折犬戎。经纶今已矣，贯日有馀忠。贱子惭生晚，龙门莫问津。词场沾剩腹，政地仰洪钧。古栝杏坛旧，东嘉棠荫新。九京无馥作，知己更何人。
王敏肃公挽词·其一
作者：楼钥
朝代：宋

□□□□□，□□□□□。
□□□□□，□□□宣公。
全蜀增天险，长淮折犬戎。
经纶今已矣，贯日有余忠。
王敏肃公挽词·其一
作者：楼钥
朝代：宋

□□□□□，□□□□□。□□□□□，□□□宣公。全蜀增天险，长淮折犬戎。经纶今已矣，贯日有馀忠。
王敏肃公挽词·其二
作者：楼钥
朝代：宋
体裁：五言律诗

贱子惭生晚，龙门莫问津。词场沾剩腹，政地仰洪钧。古栝杏坛旧，东嘉棠荫新。九京无馥作，知己更何人。
王检正挽词
作者：楼钥
朝代：宋

到处称循吏，星轺复郡侯。威名致降虏，恩信感亡牛。省闼主公议，祠庭寻旧游。善人天不慭，愁绝岘湖秋。客授蒙倾盖，朝参喜缀班。开藩才一水，去国遂千山。晚遇名方重，言归鬓未斑。功名付诸子，含笑谢尘寰。
王检正挽词·其一
作者：楼钥
朝代：宋

到处称循吏，星轺复郡侯。威名致降虏，恩信感亡牛。省闼主公议，祠庭寻旧游。善人天不慭，愁绝岘湖秋。
王检正挽词·其一
作者：楼钥
朝代：宋

到处称循吏，星轺復郡侯。
威名致降虏，恩信感亡牛。
省闼主公议，祠庭寻旧游。
善人天不憗，愁绝岘湖秋。
王检正挽词·其二
作者：楼钥
朝代：宋
体裁：五言律诗

客授蒙倾盖，朝参喜缀班。开藩才一水，去国遂千山。晚遇名方重，言归鬓未斑。功名付诸子，含笑谢尘寰。
王武陵挽词
作者：楼钥
朝代：宋

胡虏久未殄，功名谁与同。惟公负才气，遇事等英雄。井井清边琐，骎骎有父风。惜哉天不慭，遗恨渺无穷。
王武陵挽词
作者：楼钥
朝代：宋

胡虏久未殄，功名谁与同。
惟公负才气，遇事等英雄。
井井清边琐，骎骎有父风。
惜哉天不憗，遗恨渺无穷。
王给事挽词
作者：楼钥
朝代：宋

主眷逢千载，宠光倾一时。铨曹著官簿，禁掖粲英辞。论议推东省，威声憺北夷。平生经世意，怀卷竟何之。宦学素称豪，仍闻吏事高。精神虽腹满，抚字亦心劳。藩辅连三组，沉痾见二毛。胡床庾楼在，残月堕江皋。自忝年家好，居惭雌甲辰。宾兴蒙异奖，客授喜同寅。别去时无几，年来意益亲。囿山觞咏地，回首重沾巾。
王给事挽词·其一
作者：楼钥
朝代：宋

主眷逢千载，宠光倾一时。
铨曹着官簿，禁掖粲英辞。
论议推东省，威声憺北夷。
平生经世意，怀卷竟何之。
王给事挽词·其一
作者：楼钥
朝代：宋

主眷逢千载，宠光倾一时。铨曹著官簿，禁掖粲英辞。论议推东省，威声憺北夷。平生经世意，怀卷竟何之。
王给事挽词·其三
作者：楼钥
朝代：宋

自忝年家好，居惭雌甲辰。宾兴蒙异奖，客授喜同寅。别去时无几，年来意益亲。囿山觞咏地，回首重沾巾。
王给事挽词·其三
作者：楼钥
朝代：宋

自忝年家好，居惭雌甲辰。
宾兴蒙异奬，客授喜同寅。
别去时无几，年来意益亲。
囿山觞咏地，回首重沾巾。
王给事挽词·其二
作者：楼钥
朝代：宋
体裁：五言律诗

宦学素称豪，仍闻吏事高。精神虽腹满，抚字亦心劳。藩辅连三组，沉痾见二毛。胡床庾楼在，残月堕江皋。
王观国挽词
作者：楼钥
朝代：宋
体裁：五言律诗

晚识三珠树，方知独笑翁。旧游亏半面，遗恨想高风。小楷墨犹湿，残膏泽未穷。梅花缟寒夜，埋璧众香中。
王通判挽词
作者：楼钥
朝代：宋

世笃青箱学，骅骝更著鞭。半山分近派，岩壑诵新篇。竹马迎双舄，棠阴忆二天。黄扉伸谠论，风节尚翘然。才具盍时用，拂衣俄去之。善藏经世手，回施称家儿。嬴博延陵恨，人琴子敬悲。连年事如许，天道杳难知。
王通判挽词·其一
作者：楼钥
朝代：宋

世笃青箱学，骅骝更着鞭。
半山分近派，岩壑诵新篇。
竹马迎双舄，棠阴忆二天。
黄扉伸谠论，风节尚翘然。
王通判挽词·其一
作者：楼钥
朝代：宋

世笃青箱学，骅骝更著鞭。半山分近派，岩壑诵新篇。竹马迎双舄，棠阴忆二天。黄扉伸谠论，风节尚翘然。
王通判挽词·其二
作者：楼钥
朝代：宋
体裁：五言律诗

才具盍时用，拂衣俄去之。善藏经世手，回施称家儿。嬴博延陵恨，人琴子敬悲。连年事如许，天道杳难知。
王遂安挽词
作者：楼钥
朝代：宋

淮水占王氏，生平熟义方。三珠欣竞秀，两桂蚤联芳。才大用何啬，源深流自长。青毡传令子，一箭取双鸧。学问自冰翁，词章耸巨公。不惭循吏传，真有古人风。扪虱书犹在，飞凫迹遽空。人琴悲子敬，三读怆深衷。
王遂安挽词·其一
作者：楼钥
朝代：宋
体裁：五言律诗

淮水占王氏，生平熟义方。三珠欣竞秀，两桂蚤联芳。才大用何啬，源深流自长。青毡传令子，一箭取双鸧。
王遂安挽词·其二
作者：楼钥
朝代：宋

学问自冰翁，词章耸巨公。不惭循吏传，真有古人风。扪虱书犹在，飞凫迹遽空。人琴悲子敬，三读怆深衷。
王遂安挽词·其二
作者：楼钥
朝代：宋

学问自冰翁，词章耸巨公。
不惭循吏传，真有古人风。
扪蝨书犹在，飞鳬迹遽空。
人琴悲子敬，三读怆深衷。
环村踏雪
作者：楼钥
朝代：宋

一冬求雪雨还晴，剩喜春朝见玉霙。不为偶同佳客到，谁能深入乱山行。云窗雾阁知何限，玉树琼枝到处明。更唤轻舟同稳泛，小溪何似剡溪清。笋舆冲雪过溪桥，流水方东未晚潮。白里不知梅夺色，青边尤喜麦成苗。烟深带雨参差下，空阔随风自在飘。可是忍寒诗更切，故求野路踏琼瑶。
环村踏雪·其一
作者：楼钥
朝代：宋
体裁：七言律诗

一冬求雪雨还晴，剩喜春朝见玉霙。不为偶同佳客到，谁能深入乱山行。云窗雾阁知何限，玉树琼枝到处明。更唤轻舟同稳泛，小溪何似剡溪清。
环村踏雪·其二
作者：楼钥
朝代：宋

笋舆冲雪过溪桥，流水方东未晚潮。白里不知梅夺色，青边尤喜麦成苗。烟深带雨参差下，空阔随风自在飘。可是忍寒诗更切，故求野路踏琼瑶。
环村踏雪·其二
作者：楼钥
朝代：宋

笋舆衝雪过溪桥，流水方东未晚潮。
白裏不知梅夺色，青边尤喜麦成苗。
烟深带雨参差下，空阔随风自在飘。
可是忍寒诗更切，故求野路踏琼瑶。
病后戏作
作者：楼钥
朝代：宋

河鱼腹疾未全除，一饭充饥不愿余。
纵有珍羞难下筯，真成顿顿食黄鱼。
病后戏作
作者：楼钥
朝代：宋

河鱼腹疾未全除，一饭充饥不愿馀。纵有珍羞难下箸，真成顿顿食黄鱼。
病告
作者：楼钥
朝代：宋
体裁：七言绝句

闭户垂帘尽自如，兀然终日拥红炉。得归足可优游老，此地何堪养病躯。
病目初愈张子家有诗次韵
作者：楼钥
朝代：宋

年来视物隔褷䙰，祇有昏花似退之。强起归鸿聊自放，妙穿悬虱恐难为。相亲黄奶交亲绝，见代青姑事寖危。写照苦添云蔽日，不应更诮虎头痴。
病目初愈张子家有诗次韵
作者：楼钥
朝代：宋

年来视物隔褷䙰，祇有昏花似退之。
强起归鸿聊自放，妙穿悬蝨恐难为。
相亲黄奶交亲绝，见代青姑事寖危。
写照苦添云蔽日，不应更诮虎头痴。
病足戏效乐天体
作者：楼钥
朝代：宋

课得退连茹，药逢新太医。
居闲幸余暇，养病任多时。
步屧虽非便，调琴足自怡。
晓来风雨急，高卧到晨炊。
病足戏效乐天体
作者：楼钥
朝代：宋

课得退连茹，药逢新太医。居闲幸馀暇，养病任多时。步屧虽非便，调琴足自怡。晓来风雨急，高卧到晨炊。
登育王望海亭
作者：楼钥
朝代：宋

瘦藤拄破山头云，山蹊尽处开危亭。平田万顷际大海，海无所际空冥冥。乾端坤倪悉呈露，飞帆去鸟无遗形。蓬莱去人似不远，指点水上三山青。褰裳濡足恐未免，傥有飙驭吾当乘。是中始觉宇宙大，眼力虽穷了无碍。云梦八九不足吞，回视尘寰一何隘。曾闻芥子纳须弥，漫说草庵含法界。看我振衣千仞冈，笑把豪端捲烟海。
登育王望海亭
作者：楼钥
朝代：宋

瘦藤拄破山头云，山蹊尽处开危亭。
平田万顷际大海，海无所际空冥冥。
干端坤倪悉呈露，飞帆去鸟无遗形。
蓬莱去人似不远，指点水上三山青。
褰裳濡足恐未免，傥有飈驭吾当乘。
是中始觉宇宙大，眼力虽穷了无碍。
云梦八九不足吞，回视尘寰一何隘。
曾闻芥子纳须弥，漫说草庵含法界。
看我振衣千仞冈，笑把豪端捲烟海。
登蕺山
作者：楼钥
朝代：宋
体裁：五言律诗

晚步蕺山上，休辞脚力穷。八松不碍眼，万里欲乘风。逸兴浮沧海，高歌彻太空。羲之不可见，犹得想胸中。
登马鞍岭
作者：楼钥
朝代：宋
体裁：七言绝句

轧轧轻舆上马鞍，半天岚翠逼人寒。从教宿霭迷清嶂，明日晴空取意看。
白醉
作者：楼钥
朝代：宋

处世难独醒，时作映檐醉。
年少足裘马，安知老夫味。
天梳与日帽，且免供酒事。
谪居幸三适，得此更惭媿。
向来六逍遥，特书见清异。
君家老希夷，相求谅同气。
曲身成直身，朝寒俄失记。
醉中知其天，不饮乃同意。
书生暂奇温，难语纯绵丽。
白醉
作者：楼钥
朝代：宋

处世难独醒，时作映檐醉。年少足裘马，安知老夫味。天梳与日帽，且免供酒事。谪居幸三适，得此更惭愧。向来六逍遥，特书见清异。君家老希夷，相求谅同气。曲身成直身，朝寒俄失记。醉中知其天，不饮乃同意。书生暂奇温，难语纯绵丽。
百四从妹挽词
作者：楼钥
朝代：宋

姊妹二十四，凋零馀二人。他乡忽传讣，老子倍伤神。已叹嫠居久，何堪逆境频。佳城千里外，西望泪沾巾。孝养全终始，真成乳阿姑。衾裯几年共，甘毳四时须。众子俱传业，诸孙足自娱。吾家女兄弟，似此亦几无。去岁桐川弟，新从姊处归。备言家庆事，犹著嫁时衣。尚欲寻松社，宁堪哭素帏。人生真一梦，回首事皆非。
百四从妹挽词·其一
作者：楼钥
朝代：宋

姊妹二十四，凋零余二人。
他乡忽传讣，老子倍伤神。
已叹嫠居久，何堪逆境频。
佳城千里外，西望泪沾巾。
百四从妹挽词·其一
作者：楼钥
朝代：宋

姊妹二十四，凋零馀二人。他乡忽传讣，老子倍伤神。已叹嫠居久，何堪逆境频。佳城千里外，西望泪沾巾。
百四从妹挽词·其三
作者：楼钥
朝代：宋

去岁桐川弟，新从姊处归。
备言家庆事，犹着嫁时衣。
尚欲寻松社，宁堪哭素帏。
人生真一梦，回首事皆非。
百四从妹挽词·其三
作者：楼钥
朝代：宋

去岁桐川弟，新从姊处归。备言家庆事，犹著嫁时衣。尚欲寻松社，宁堪哭素帏。人生真一梦，回首事皆非。
百四从妹挽词·其二
作者：楼钥
朝代：宋

孝养全终始，真成乳阿姑。
衾禂几年共，甘毳四时须。
众子俱传业，诸孙足自娱。
吾家女兄弟，似此亦几无。
百四从妹挽词·其二
作者：楼钥
朝代：宋

孝养全终始，真成乳阿姑。衾裯几年共，甘毳四时须。众子俱传业，诸孙足自娱。吾家女兄弟，似此亦几无。
盛夫人挽词
作者：楼钥
朝代：宋

婉嬺闺中秀，清高林下风。
相夫能尽礼，教子使移忠。
边郡官无旷，都城养得终。
壸彜今具在，流庆復何穷。
盛夫人挽词
作者：楼钥
朝代：宋

婉昵闺中秀，清高林下风。相夫能尽礼，教子使移忠。边郡官无旷，都城养得终。壸彝今具在，流庆复何穷。
相州道中
作者：楼钥
朝代：宋
体裁：七言律诗

千古兴亡一梦惊，就中物理似持衡。茜花空染朝歌血，荒草犹祠羑里城。但见反身知自咎，谁言修政欲相倾。知音只有昌黎操，臣罪当诛主圣明。
省宿
作者：楼钥
朝代：宋
体裁：七言绝句

树满茅山绿正肥，昏鸦日日向南归。如今身在三茅外，却看归鸦正北飞。
真率会次韵
作者：楼钥
朝代：宋
体裁：七言律诗

喜奉潘舆得退身，乌衣相会总情亲。樽前正好醉千日，林下何妨见两人。闲暇止应开口笑，谈谐尤称掇皮真。夜归更作惊人语，舅氏从来笔有神。
石南康挽词
作者：楼钥
朝代：宋

挺挺石可转，恂恂衣不胜。平生忧国志，长夜读书灯。大易窥三古，中庸进百能。惜哉天不慭，无复见川增。家有春秋学，渊源更得师。风高盖公舍，泪落蔡邕碑。官早终难进，才全竟弗施。遗编属贤子，孝谨不应衰。伊昔为君御，儒流赖主盟。执经容后进，倾盖若平生。坐见埋黄壤，空劳望赤城。友朋相与泣，反袂不胜情。
石南康挽词·其一
作者：楼钥
朝代：宋

挺挺石可转，恂恂衣不胜。平生忧国志，长夜读书灯。大易窥三古，中庸进百能。惜哉天不慭，无复见川增。
石南康挽词·其一
作者：楼钥
朝代：宋

挺挺石可转，恂恂衣不胜。
平生忧国志，长夜读书灯。
大易窥三古，中庸进百能。
惜哉天不憗，无復见川增。
石南康挽词·其三
作者：楼钥
朝代：宋

伊昔为君御，儒流赖主盟。执经容后进，倾盖若平生。坐见埋黄壤，空劳望赤城。友朋相与泣，反袂不胜情。
石南康挽词·其三
作者：楼钥
朝代：宋

伊昔为君御，儒流頼主盟。
执经容后进，倾盖若平生。
坐见埋黄壤，空劳望赤城。
友朋相与泣，反袂不胜情。
石南康挽词·其二
作者：楼钥
朝代：宋
体裁：五言律诗

家有春秋学，渊源更得师。风高盖公舍，泪落蔡邕碑。官早终难进，才全竟弗施。遗编属贤子，孝谨不应衰。
石时亨饱山阁
作者：楼钥
朝代：宋

层层得好山，是处足饱看。
君真乐山者，心地尤平宽。
生长山水县，惯见青巑岏。
筑室欲饫赏，凭虚着危栏。
天亦遂君意，俾君老其间。
场屋早得名，晚始就一官。
官又不得进，甘心乐瓢箪。
官少家食多，知更几暑寒。
朝见山岚高，暮喜山云还。
山气日夕佳，秀色几可餐。
晴雨各变态，雪月更万端。
于山真属餍，清明流肺肝。
膏粱与刍豢，与世殊咸酸。
久矣谢世纷，屏息专内观。
鬓无一茎白，八十颜如丹。
所得不既多，愈饱天不悭。
此阁本不华，何处无此山。
苟为名利驱，人境无相关。
吾乡山苦远，可望不可攀。
东楼快登眺，耸翠罗烟鬟。
年来勇欲归，匏繫未许閒。
君索饱山诗，南明恍在前。
十年两访君，共醉苜蓿盘。
向时多名流，与君平生欢。
祇今几人在，一见良独难。
叔度镇金陵，道衡处瀛壖。
旧游如晨星，相望可长叹。
归梦遶故丘，非晚再挂冠。
何当泛剡溪，往从子于盘。
石时亨饱山阁
作者：楼钥
朝代：宋

层层得好山，是处足饱看。君真乐山者，心地尤平宽。生长山水县，惯见青巑岏。筑室欲饫赏，凭虚著危栏。天亦遂君意，俾君老其间。场屋早得名，晚始就一官。官又不得进，甘心乐瓢箪。官少家食多，知更几暑寒。朝见山岚高，暮喜山云还。山气日夕佳，秀色几可餐。晴雨各变态，雪月更万端。于山真属餍，清明流肺肝。膏粱与刍豢，与世殊咸酸。久矣谢世纷，屏息专内观。鬓无一茎白，八十颜如丹。所得不既多，愈饱天不悭。此阁本不华，何处无此山。苟为名利驱，人境无相关。吾乡山苦远，可望不可攀。东楼快登眺，耸翠罗烟鬟。年来勇欲归，匏系未许閒。君索饱山诗，南明恍在前。十年两访君，共醉苜蓿盘。向时多名流，与君平生欢。祇今几人在，一见良独难。叔度镇金陵，道衡处瀛壖。旧游如晨星，相望可长叹。归梦绕故丘，非晚再挂冠。何当泛剡溪，往从子于盘。
石通直挽词
作者：楼钥
朝代：宋
体裁：五言律诗

籍甚新昌族，真成万石家。源流端有自，悃愊更无华。奉职冰同洁，持身璧不瑕。庆门传未艾，兰玉茁新芽。
石门洞
作者：楼钥
朝代：宋

扁舟百里莲城回，青山中断立两崖。清都虎豹隐不见，但见阊阖排云开。峰回失喜大飞瀑，声震万壑惊春雷。掀髯目极九霄外，玉虹千丈飞空来。一冬青女靳天雪，不知聚此山之隈。传闻神龙卧其上，宝藏击碎真琼瑰。胸中先自无尘埃，到此更觉心崔嵬。天风为我噀空翠，春水泻入骚人怀。谪仙曾来写胜句，刘郎又为开天台。我惭笔无挽牛力，醉墨满壁谁为裁。或言龙湫更奇绝，雁山高处深云埋。我方携筇往寻访，未知比此何如哉。
石门洞
作者：楼钥
朝代：宋

扁舟百里莲城回，青山中断立两崖。
清都虎豹隠不见，但见阊阖排云开。
峯回失喜大飞瀑，声震万壑惊春雷。
掀髯目极九霄外，玉虹千丈飞空来。
一冬青女靳天雪，不知聚此山之隈。
传闻神龙卧其上，宝藏击碎真琼瑰。
胸中先自无尘埃，到此更觉心崔嵬。
天风为我噀空翠，春水泻入骚人怀。
谪僊曾来写胜句，刘郎又为开天台。
我惭笔无挽牛力，醉墨满壁谁为裁。
或言龙湫更奇绝，鴈山高处深云埋。
我方携筇往寻访，未知比此何如哉。
硕人居氏挽词
作者：楼钥
朝代：宋

顷侍尚书坐，曾闻阃助贤。
晤言成勇退，裏谒戒私专。
梦断松江路，神伤薤露篇。
悼亡千里泪，迭嶂想新阡。
硕人居氏挽词
作者：楼钥
朝代：宋

顷侍尚书坐，曾闻阃助贤。晤言成勇退，里谒戒私专。梦断松江路，神伤薤露篇。悼亡千里泪，叠嶂想新阡。
示从子
作者：楼钥
朝代：宋
体裁：七言绝句

东院敲棋西院琴，固知犹胜别劳心。少年不比老痴叔，且向书窗惜寸阴。
祝通判挽词
作者：楼钥
朝代：宋

坦坦曾无我，休休蚤见几。虚舟宁忤物，抱瓮自忘机。老去心逾壮，归来事已非。赏延推不及，有子尚家肥。花县弦歌化，莲城水竹居。旧寮情义厚，近别信音疏。不作三刀梦，空垂别驾车。新阡何处是，东望倍欷歔。
祝通判挽词·其一
作者：楼钥
朝代：宋
体裁：五言律诗

坦坦曾无我，休休蚤见几。虚舟宁忤物，抱瓮自忘机。老去心逾壮，归来事已非。赏延推不及，有子尚家肥。
祝通判挽词·其二
作者：楼钥
朝代：宋

花县弦歌化，莲城水竹居。
旧寮情义厚，近别信音疎。
不作三刀梦，空垂别驾车。
新阡何处是，东望倍欷歔。
祝通判挽词·其二
作者：楼钥
朝代：宋

花县弦歌化，莲城水竹居。旧寮情义厚，近别信音疏。不作三刀梦，空垂别驾车。新阡何处是，东望倍欷歔。
秋意次林致甫宗丞韵
作者：楼钥
朝代：宋

河汉秋来净，飞星一点过。好风吹暑尽，疏雨送凉多。纨扇收团月，桃笙捲细波。自知恩到骨，攲枕梦无何。
秋意次林致甫宗丞韵
作者：楼钥
朝代：宋

河汉秋来浄，飞星一点过。
好风吹暑尽，疎雨送凉多。
纨扇收团月，桃笙捲细波。
自知恩到骨，欹枕梦无何。
秋日怀国仲观
作者：楼钥
朝代：宋
体裁：七言律诗

四明耸秀一溪流，曾记经行十里秋。行李今从何处住，宦游自笑几时休。儿时故旧今谁在，老去光阴不借留。赢得东归访丘壑，约君同上钓鱼舟。
秋雨兀坐王原庆携孙吉父菊花倡和见过有分遗之意次韵
作者：楼钥
朝代：宋

五载杜门居海角，无复翻阶赋红药。自怜荒径菊犹存，夕餐空待秋英落。眼明喜见绿丛丛，始也抽苗今满握。扶筇著意养孤芳，荆棘旁连细开斫。天香入骨徐吐芬，中有秋风非外铄。传闻南堂有佳种，愿过屠门思大嚼。颇亦有意欲见之，此意未容儿辈觉。乃知便许移芳根，不止园官供小摘。要令寿客来骈肩，何用潭水求延年。有时采之东篱边，不觉南山在眼前。渊明千载幸同调，老我此际方悠然。西风吹花日夜急，散金坐看开田田。两诗先到衡门下，思向平台寻戏马。从君九日去行乐，莫为登高泪盈把。
秋雨兀坐王原庆携孙吉父菊花倡和见过有分遗之意次韵
作者：楼钥
朝代：宋

五载杜门居海角，无復翻阶赋红药。
自怜荒径菊犹存，夕餐空待秋英落。
眼明喜见绿丛丛，始也抽苗今满握。
扶筇着意养孤芳，荆棘旁连细开斫。
天香入骨徐吐芬，中有秋风非外铄。
传闻南堂有佳种，愿过屠门思大嚼。
颇亦有意欲见之，此意未容儿辈觉。
乃知便许移芳根，不止园官供小摘。
要令寿客来骈肩，何用潭水求延年。
有时采之东篱边，不觉南山在眼前。
渊明千载幸同调，老我此际方悠然。
西风吹花日夜急，散金坐看开田田。
两诗先到衡门下，思向平台寻戏马。
从君九日去行乐，莫为登高泪盈把。
程文简公挽词
作者：楼钥
朝代：宋

论著大哉尧，英声早已昭。横飞钦远业，特立仰高标。言议超千载，风猷耸四朝。惜乎经世学，不及珥金貂。太上崇耆旧，龙鳞手可攀。胡为遁荒野，竟复老商山。汉阁颁纶渥，瀛壖拥旆还。灵光遂陈迹，西望涕空潸。设卦探羲画，随山究禹谟。仰天真见象，画地可成图。健笔凌前辈，残膏浃万夫。登门嗟最晚，犹得觇宏摹。
程文简公挽词·其一
作者：楼钥
朝代：宋

论着大哉尧，英声早已昭。
横飞钦远业，特立仰高标。
言议超千载，风猷耸四朝。
惜乎经世学，不及珥金貂。
程文简公挽词·其一
作者：楼钥
朝代：宋

论著大哉尧，英声早已昭。横飞钦远业，特立仰高标。言议超千载，风猷耸四朝。惜乎经世学，不及珥金貂。
程文简公挽词·其三
作者：楼钥
朝代：宋
体裁：五言律诗

设卦探羲画，随山究禹谟。仰天真见象，画地可成图。健笔凌前辈，残膏浃万夫。登门嗟最晚，犹得觇宏摹。
程文简公挽词·其二
作者：楼钥
朝代：宋

太上崇耆旧，龙鳞手可攀。胡为遁荒野，竟复老商山。汉阁颁纶渥，瀛壖拥旆还。灵光遂陈迹，西望涕空潸。
程文简公挽词·其二
作者：楼钥
朝代：宋

太上崇耆旧，龙鳞手可攀。
胡为遯荒野，竟復老商山。
汉阁颁纶渥，瀛壖拥旆还。
灵光遂陈迹，西望涕空潸。
端明殿学士张公挽词
作者：楼钥
朝代：宋

天分已高明，乐哉贤父兄。勋名希葛亮，问学本诸程。襟满英雄泪，琴亡手足情。相从九泉下，何处觅三英。籍甚张京兆，精神满腹中。才高解牛刃，手敏运斤风。河浒恩波远，廛间狡穴空。章台旧时柳，无复映金狨。英略古无对，外庸今最良。众方期共政，人已叹云亡。不听尚书履，犹怀太守章。康庐星忽堕，丹旐袅清湘。昔幸参朝列，于公更有连。规模包世界，风义薄云天。送别诗犹在，贻书墨尚鲜。伟人无复见，惟务宝青毡。
端明殿学士张公挽词·其一
作者：楼钥
朝代：宋
体裁：五言律诗

天分已高明，乐哉贤父兄。勋名希葛亮，问学本诸程。襟满英雄泪，琴亡手足情。相从九泉下，何处觅三英。
端明殿学士张公挽词·其三
作者：楼钥
朝代：宋
体裁：五言律诗

英略古无对，外庸今最良。众方期共政，人已叹云亡。不听尚书履，犹怀太守章。康庐星忽堕，丹旐袅清湘。
端明殿学士张公挽词·其二
作者：楼钥
朝代：宋

籍甚张京兆，精神满腹中。才高解牛刃，手敏运斤风。河浒恩波远，廛间狡穴空。章台旧时柳，无复映金狨。
端明殿学士张公挽词·其二
作者：楼钥
朝代：宋

籍甚张京兆，精神满腹中。
才高解牛刃，手敏运斤风。
河浒恩波远，廛间狡穴空。
章台旧时柳，无復映金狨。
端明殿学士张公挽词·其四
作者：楼钥
朝代：宋

昔幸参朝列，于公更有连。规模包世界，风义薄云天。送别诗犹在，贻书墨尚鲜。伟人无复见，惟务宝青毡。
端明殿学士张公挽词·其四
作者：楼钥
朝代：宋

昔幸参朝列，于公更有连。
规橅包世界，风义薄云天。
送别诗犹在，贻书墨尚鲜。
伟人无復见，惟务宝青毡。
端明殿学士汪公挽词
作者：楼钥
朝代：宋

制阃诗书帅，公朝侍从臣。身能全进退，人可得疏亲。曳履声犹在，持衡迹遂陈。从今几百载，更复见斯人。蚤岁声名大，婆娑始遇时。难兄屏隔坐，令子桂芳枝。人望还为用，天胡不慭遗。成蹊堪喻大，堕泪不须碑。道学不尽试，功名祇绪馀。立朝惟正色，荐士有遗书。百赎嗟无及，九京谁与居。莫酬推毂意，衰涕湿巾裾。
端明殿学士汪公挽词·其一
作者：楼钥
朝代：宋

制阃诗书帅，公朝侍从臣。
身能全进退，人可得疎亲。
曳履声犹在，持衡迹遂陈。
从今几百载，更復见斯人。
端明殿学士汪公挽词·其一
作者：楼钥
朝代：宋

制阃诗书帅，公朝侍从臣。身能全进退，人可得疏亲。曳履声犹在，持衡迹遂陈。从今几百载，更复见斯人。
端明殿学士汪公挽词·其三
作者：楼钥
朝代：宋

道学不尽试，功名祇绪余。
立朝惟正色，荐士有遗书。
百赎嗟无及，九京谁与居。
莫酬推毂意，衰涕湿巾裾。
端明殿学士汪公挽词·其三
作者：楼钥
朝代：宋

道学不尽试，功名祇绪馀。立朝惟正色，荐士有遗书。百赎嗟无及，九京谁与居。莫酬推毂意，衰涕湿巾裾。
端明殿学士汪公挽词·其二
作者：楼钥
朝代：宋

蚤岁声名大，婆娑始遇时。难兄屏隔坐，令子桂芳枝。人望还为用，天胡不慭遗。成蹊堪喻大，堕泪不须碑。
端明殿学士汪公挽词·其二
作者：楼钥
朝代：宋

蚤岁声名大，婆娑始遇时。
难兄屏隔坐，令子桂芳枝。
人望还为用，天胡不憗遗。
成蹊堪喻大，堕泪不须碑。
端明殿学士王公挽词
作者：楼钥
朝代：宋

片言寤主上亨途，几向专城佩左鱼。羊陆遐冲虽坐折，高文宿愤竟谁摅。平时屡草千言奏，垂绝犹腾八难书。汉殿履声今已矣，两州遗老倍欷歔。短檠铁研用功深，万卷蟠胸不辍吟。故国遁身来济岱，壮年发藻向儒林。爱民利物平生事，忧国忘家一片心。史馆顷年陪润色，挽公无路涕盈襟。
端明殿学士王公挽词·其一
作者：楼钥
朝代：宋

片言寤主上亨途，几向专城佩左鱼。羊陆遐冲虽坐折，高文宿愤竟谁摅。平时屡草千言奏，垂绝犹腾八难书。汉殿履声今已矣，两州遗老倍欷歔。
端明殿学士王公挽词·其一
作者：楼钥
朝代：宋

片言寤主上亨途，几向专城佩左鱼。
羊陆遐衝虽坐折，高文宿愤竟谁摅。
平时屡草千言奏，垂绝犹腾八难书。
汉殿履声今已矣，两州遗老倍欷歔。
端明殿学士王公挽词·其二
作者：楼钥
朝代：宋
体裁：七言律诗

短檠铁研用功深，万卷蟠胸不辍吟。故国遁身来济岱，壮年发藻向儒林。爱民利物平生事，忧国忘家一片心。史馆顷年陪润色，挽公无路涕盈襟。
竹
作者：楼钥
朝代：宋
体裁：七言绝句

蛰宫惊起两龙角，蛟室未呈双水犀。同本君为分鲁卫，清风应不愧夷齐。
答东山一老二偈
作者：楼钥
朝代：宋

即心是佛本无难，挫却丝毫隔万山。知有毗卢五千卷，谁能分寸费跻攀。闭门深坐日知味，无限好山都懒游。城里山中俱是隐，江湖不若两忘休。
答东山一老二偈·其一
作者：楼钥
朝代：宋
体裁：偈颂

即心是佛本无难，挫却丝毫隔万山。知有毗卢五千卷，谁能分寸费跻攀。
答东山一老二偈·其二
作者：楼钥
朝代：宋

闭门深坐日知味，无限好山都懒游。
城裏山中俱是隠，江湖不若两忘休。
答东山一老二偈·其二
作者：楼钥
朝代：宋

闭门深坐日知味，无限好山都懒游。城里山中俱是隐，江湖不若两忘休。
答杖锡平老
作者：楼钥
朝代：宋

老我平生不愿余，归来但欲赋闲居。
灌园自足供朝膳，且奉夫人御版舆。
答杖锡平老
作者：楼钥
朝代：宋

老我平生不愿馀，归来但欲赋闲居。灌园自足供朝膳，且奉夫人御版舆。
粮料院葵向亭
作者：楼钥
朝代：宋

结屋苍崖昼不哗，崚嶒乱石绕帘牙。涛江渺莽三千顷，烟瓦参差百万家。雉堞环山馀暮雪，龙楼耸阙焕朝霞。登临可是望都省，但有葵心向日华。
粮料院葵向亭
作者：楼钥
朝代：宋

结屋苍崖昼不譁，崚嶒乱石遶帘牙。
涛江渺莽三千顷，烟瓦参差百万家。
雉堞环山余暮雪，龙楼耸阙焕朝霞。
登临可是望都省，但有葵心向日华。
红梅
作者：楼钥
朝代：宋
体裁：七言绝句

南枝零落北枝残，失喜新蕤苦耐寒。莫道北人浑不识，南人几作杏花看。
约同社往来无事形迹次韵
作者：楼钥
朝代：宋

家舅年益高，何止七十稀。神明曾未衰，发黄齿如儿。义槩同古人，闾里咸归依。度量海深阔，仁爱佛慈悲。居然三达尊，后生愿影随。为作真率集，率以月为期。平生持谦柄，自牧何太卑。善学柳下惠，不欲慕伯夷。一乡有善士，收拾略不遗。以此娱我老，今是胜昨非。何必汗漫游，据龟食蛤蜊。但欲客长满，痛饮真吾师。乡党既恂恂，朋友亦偲偲。凡我同盟人，共当惜此时。间或造竹所，宁容掩朱扉。耆英古有约，不劝亦不辞。此意岂不美，谨当守萧规。达哉杜陵客，从它人见嗤。
约同社往来无事形迹次韵
作者：楼钥
朝代：宋

家舅年益高，何止七十稀。
神明曾未衰，髮黄齿如儿。
义槩同古人，闾里咸归依。
度量海深阔，仁爱佛慈悲。
居然三达尊，后生愿影随。
为作真率集，率以月为期。
平生持谦柄，自牧何太卑。
善学柳下惠，不欲慕伯夷。
一乡有善士，收拾略不遗。
以此娱我老，今是胜昨非。
何必汗漫游，据龟食蛤蜊。
但欲客长满，痛饮真吾师。
乡党既恂恂，朋友亦偲偲。
凡我同盟人，共当惜此时。
间或造竹所，宁容掩朱扉。
耆英古有约，不劝亦不辞。
此意岂不美，谨当守萧规。
达哉杜陵客，从它人见嗤。
约访王卿已而中辍次韵
作者：楼钥
朝代：宋
体裁：七言律诗

归来亲戚话通情，准拟流花得再行。已荷适斋容接武，敢从酌古遽渝盟。乌衣门巷人非远，绿野樽罍计未成。官已得闲身未暇，因仍恐或过清明。
约诸公再游龙湫
作者：楼钥
朝代：宋
体裁：古风

昨暮与君上龙湫，天久不雨无湍流。啸呼拊掌唤不应，怅望颇亦令人愁。夜来雷鼓惊龙起，溪声已觉乱人耳。莫辞重访尊者居，坐看倒翻三峡水。
织锦棋盘
作者：楼钥
朝代：宋
体裁：七言律诗

锦城巧女费心机，织就一枰如许齐。彷佛回文仍具体，纵横方罫若分畦。烂柯未易供仙弈，画纸何须倩老妻。如欲拈棋轻且称，当求白象与乌犀。
经筵讲诗彻章进诗
作者：楼钥
朝代：宋

圣主承丕祚，于今岁几迁。昭回光饰物，刚健位乘乾。善治新更化，当阳独揽权。诛锄及共鲧，擢任列闳颠。曩日方谋始，宸心最急先。未遑亲政理，首务辟经筵。恭俭甘卑室，尊严拱细旃。昼居勤已甚，坐侍礼无前。讲彻诗三百，时逢运半千。诸儒深诵说，六义极摩研。俯阅毛公传，旁参郑氏笺。慨寻中古意，重是素王编。旧本三千首，终存十二篇。虽遭煨烬厄，所赖咏歌全。开迹因农事，安民在井田。成功时迈酌，兴业大明绵。东国思平赋，南山乐得贤。艰难由后稷，劳来美周宣。起自绍熙载，迨兹嘉定年。关雎从肇彼，殷武遂终焉。宠数传中旨，恩光被迩联。神文期继踵，元祐信齐肩。内厩颁云骑，雕鞍绚锦鞯。茗分龙焙品，香拂御炉烟。众俊咸宣力，孤生亦备员。少时曾学依，老去未忘筌。纳禄诚休矣，归耕久晏然。锋车俄促召，梓里谓登仙。词禁容挥翰，天官命典铨。岂知侵莫境，重得侍甘泉。朽质何能报，孱躯殆欲捐。尚思求谲谏，海岳效尘涓。
经筵讲诗彻章进诗
作者：楼钥
朝代：宋

圣主承丕祚，于今岁几迁。
昭回光饰物，刚健位乘干。
善治新更化，当阳独揽权。
诛鉏及共鲧，擢任列闳颠。
曩日方谋始，宸心最急先。
未遑亲政理，首务闢经筵。
恭俭甘卑室，尊严拱细旃。
昼居勤已甚，坐侍礼无前。
讲彻诗三百，时逢运半千。
诸儒深诵说，六义极摩研。
俯阅毛公传，旁参郑氏笺。
慨寻中古意，重是素王编。
旧本三千首，终存十二篇。
虽遭煨烬厄，所頼咏歌全。
开迹因农事，安民在井田。
成功时迈酌，兴业大明绵。
东国思平赋，南山乐得贤。
艰难由后稷，劳来美周宣。
起自绍熙载，迨兹嘉定年。
关雎从肇彼，殷武遂终焉。
宠数传中旨，恩光被迩联。
神文期继踵，元佑信齐肩。
内厩颁云骑，雕鞍绚锦鞯。
茗分龙焙品，香拂御炉烟。
众俊咸宣力，孤生亦备员。
少时曾学依，老去未忘筌。
纳禄诚休矣，归耕久晏然。
锋车俄促召，梓里谓登僊。
词禁容挥翰，天官命典铨。
岂知侵莫境，重得侍甘泉。
朽质何能报，孱躯殆欲捐。
尚思求谲谏，海岳效尘涓。
绣川道中
作者：楼钥
朝代：宋

伏波莫作贾胡留，雨意垂垂未肯休。不惮征衫有微湿，只愁平地又横流。行人自厌冲泥苦，野老方当得意秋。倦仆如何致千里，登天徒笑传鸣鸠。
绣川道中
作者：楼钥
朝代：宋

伏波莫作贾胡留，雨意垂垂未肯休。
不惮征衫有微湿，只愁平地又横流。
行人自厌衝泥苦，野老方当得意秋。
倦仆如何致千里，登天徒笑传鸣鸠。
缪伯恭挽词
作者：楼钥
朝代：宋

我实由汪出，垂髫托外门。
非惟拜先德，犹及见新婚。
谨厚推乡曲，恩慈笃弟昆。
善人今已矣，余庆在儿孙。
缪伯恭挽词
作者：楼钥
朝代：宋

我实由汪出，垂髫托外门。非惟拜先德，犹及见新婚。谨厚推乡曲，恩慈笃弟昆。善人今已矣，馀庆在儿孙。
置酒沛宫诗
作者：楼钥
朝代：宋
体裁：五言排律

汉祖功成后，时因过沛宫。还乡上心喜，置酒故人同。高会延遗老，酣歌和众童。穷欢新笑乐，起舞旧英雄。慷慨悲游子，轩昂赋大风。永为汤沐邑，何用筑新丰。
群从泛湖次叔韶弟韵
作者：楼钥
朝代：宋
体裁：七言律诗

倚遍瀛洲十二栏，老蟾推出烂银盘。绝怜千顷波澜阔，更觉满身风露寒。境胜能令诗兴逸，夜深自喜酒肠宽。离离挂影清如许，莫惜终宵作意看。
翁府君挽词
作者：楼钥
朝代：宋

肮脏翁夫子，高才噤不施。床头痴叔易，梦里阿连诗。德丧嗟何及，天胡弗慭遗。清风终未泯，吹拆谢庭芝。
翁府君挽词
作者：楼钥
朝代：宋

骯脏翁夫子，高才噤不施。
床头痴叔易，梦裏阿连诗。
德丧嗟何及，天胡弗憗遗。
清风终未泯，吹拆谢庭芝。
老来
作者：楼钥
朝代：宋

老来何以度光阴，祇有围棋与鼓琴。
棋为心劳疎对局，琴因臂弱倦调音。
曲肱时復同尼父，面壁何妨学少林。
气习未除祇自笑，又还弄笔动微吟。
老来
作者：楼钥
朝代：宋

老来何以度光阴，祇有围棋与鼓琴。棋为心劳疏对局，琴因臂弱倦调音。曲肱时复同尼父，面壁何妨学少林。气习未除祇自笑，又还弄笔动微吟。
肆赦小雨
作者：楼钥
朝代：宋

端门宣赦乐欢然，膏泽还应降九天。始觉耳边鸣摵摵，渐看笏上溜涓涓。我班金阙鸡竿侧，君侍玉皇香案前。雨立固知同陛楯，一言犹幸赖优旃。
肆赦小雨
作者：楼钥
朝代：宋

端门宣赦乐欢然，膏泽还应降九天。
始觉耳边鸣摵摵，渐看笏上溜涓涓。
我班金阙鸡竿侧，君侍玉皇香案前。
雨立固知同陛楯，一言犹幸頼优旃。
背水阵诗
作者：楼钥
朝代：宋

十里当勍敌，临机事寖危。
萆山兵已遣，背水阵尤奇。
前泽书诚有，行权我独知。
正须投死地，何用恤羣疑。
拔帜终如约，传餐亦应期。
孙吴非纸上，方略要从宜。
背水阵诗
作者：楼钥
朝代：宋

十里当勍敌，临机事寖危。蓖山兵已遣，背水阵尤奇。前泽书诚有，行权我独知。正须投死地，何用恤群疑。拔帜终如约，传餐亦应期。孙吴非纸上，方略要从宜。
胡监岳挽词
作者：楼钥
朝代：宋
体裁：五言律诗

赋就八叉手，文高三折肱。青衫双鬓雪，黄卷短檠灯。梦断采芹水，神凄下马陵。诸郎追五桂，洗眼看飞腾。
腊月二十五日大人生朝
作者：楼钥
朝代：宋
体裁：七言律诗

去年沙岸倚归舟，今日驱车古涿州。綵服难陪莱子戏，巴词应付雪儿讴。客途行及五千里，寿宴须开十二楼。南望飞云天样远，太行山外久凝眸。
臧温叟挽词
作者：楼钥
朝代：宋

白首行逾恭，乡评敬此翁。
心开上池水，气袭舞雩风。
礼貌诸公厚，声华一瞬空。
臧孙知有后，三世着阴功。
臧温叟挽词
作者：楼钥
朝代：宋

白首行逾恭，乡评敬此翁。心开上池水，气袭舞雩风。礼貌诸公厚，声华一瞬空。臧孙知有后，三世著阴功。
自柯山归再过苍岭
作者：楼钥
朝代：宋
体裁：五言律诗

雨后过苍岭，平生行路难。危层惊步滑，绝涧觉心寒。就岭山逾险，趋平谷更盘。年来轻世故，不作险涂看。
芗林雪中过峡图
作者：楼钥
朝代：宋

不土之里无言诗，泛雪清图事已非。墨隐为君传旧迹，宛然兴起剡溪西。
芗林雪中过峡图
作者：楼钥
朝代：宋

不土之里无言诗，泛雪清图事已非。
墨隠为君传旧迹，宛然兴起剡溪西。
苏江阴挽词
作者：楼钥
朝代：宋

万卷蟠胸次，千篇秀笔端。朝行期奋迅，贤路竟艰难。虽号循良守，欠为文字官。遗编幸无恙，留与后人看。伊昔初倾盖，摛文已甚工。亲闻南涧语，谓有魏公风。既往言多验，归来道更穷。诲言非教佞，后裔报宜丰。
苏江阴挽词·其一
作者：楼钥
朝代：宋
体裁：五言律诗

万卷蟠胸次，千篇秀笔端。朝行期奋迅，贤路竟艰难。虽号循良守，欠为文字官。遗编幸无恙，留与后人看。
苏江阴挽词·其二
作者：楼钥
朝代：宋
体裁：五言律诗

伊昔初倾盖，摛文已甚工。亲闻南涧语，谓有魏公风。既往言多验，归来道更穷。诲言非教佞，后裔报宜丰。
范叔刚舍人示文正公象笏
作者：楼钥
朝代：宋
体裁：七言律诗

千载威名文正公，忽瞻遗笏照双瞳。敢从象齿窥清裁，屡批龙鳞奋大忠。秉立定知端若植，至今犹想气如虹。舍人接武登廊庙，宜宝甘棠振祖风。
范牛
作者：楼钥
朝代：宋

人问吾何爱一牛，范仙真笔倍风流。绳牵虽未如自放，犹胜更著金笼头。
范牛
作者：楼钥
朝代：宋

人问吾何爱一牛，范僊真笔倍风流。
绳牵虽未如自放，犹胜更着金笼头。
范致政挽词
作者：楼钥
朝代：宋

义侠久无迹，吾乡见此翁。紫微欣税驾，飞将许同功。银茜联恩渥，金兰蔼义风。虽增嬴博恨，犹喜桂成丛。酒后升平曲，闲中安乐窝。千金曾累致，一醉竟无何。老骥志空在，孤鸾悲亦多。相望才岁许，托体共山阿。
范致政挽词·其一
作者：楼钥
朝代：宋
体裁：五言律诗

义侠久无迹，吾乡见此翁。紫微欣税驾，飞将许同功。银茜联恩渥，金兰蔼义风。虽增嬴博恨，犹喜桂成丛。
范致政挽词·其二
作者：楼钥
朝代：宋

酒后升平曲，闲中安乐窝。千金曾累致，一醉竟无何。老骥志空在，孤鸾悲亦多。相望才岁许，托体共山阿。
范致政挽词·其二
作者：楼钥
朝代：宋

酒后昇平曲，闲中安乐窝。
千金曾累致，一醉竟无何。
老骥志空在，孤鸾悲亦多。
相望才岁许，託体共山阿。
茅夫人挽词
作者：楼钥
朝代：宋

清心玉映许谁同，更有飘飘林下风。政尔高情协宗老，故宜嘉遁乐庞公。远谋蚤识身为重，晚境还知性亦空。已拟张林碑妇德，合归彤史巨编中。
茅夫人挽词
作者：楼钥
朝代：宋

清心玉映许谁同，更有飘飘林下风。
政尔高情协宗老，故宜嘉遯乐庞公。
远谋蚤识身为重，晚境还知性亦空。
已拟张林碑妇德，合归彤史巨编中。
莫子执挽词
作者：楼钥
朝代：宋
体裁：五言律诗

乐有父兄贤，谈经绛帐前。桂林孤素志，芹泮老遗编。小阮情何切，童乌业未传。槔閒最崇笃，口口话齐年。
莫将仕挽词
作者：楼钥
朝代：宋

自叹清才久陆沉，晚从内典用工深。谛观烱烱死生际，宁复纷纷利禄心。载酒今谁问奇字，遗经古亦胜黄金。十年契阔遽如许，老泪临风自不禁。
莫将仕挽词
作者：楼钥
朝代：宋

自叹清才久陆沉，晚从内典用工深。
谛观烱烱死生际，宁復纷纷利禄心。
载酒今谁问奇字，遗经古亦胜黄金。
十年契阔遽如许，老泪临风自不禁。
莫铜陵挽词
作者：楼钥
朝代：宋

经学高余子，躬行慕古人。
儒风三叶秀，和气一门春。
台岭渐摩久，铜官抚字均。
庠东亡二老，凝望倍沾巾。
莫铜陵挽词
作者：楼钥
朝代：宋

经学高馀子，躬行慕古人。儒风三叶秀，和气一门春。台岭渐摩久，铜官抚字均。庠东亡二老，凝望倍沾巾。
菁江迓客
作者：楼钥
朝代：宋
体裁：七言绝句

菁江十里路逶迟，两岸平畴接翠微。赢得闲中乘画舫，随潮西上趁潮归。
蒋德尚棋会展日次韵
作者：楼钥
朝代：宋
体裁：七言律诗

棋社经年能几回，身闲深幸屡参陪。一旬又见朋簪集，三径还因听履开。休苦索居徒面壁，何如相遇且衔杯。虽由药裹宽初约，不碍重寻旧雨来。
蒋慈溪挽词
作者：楼钥
朝代：宋

伊昔丹丘去，相逢意气倾。楼前巾子秀，山下育泉清。敬梓情逾厚，交梨论益明。凄凉千古意，潮落又潮生。下笔欲生风，磨砻日有功。推敲诗益鍊，骈俪语尤工。经问南雷叟，家传十八公。词人谁可继，文阵滑稽雄。
蒋慈溪挽词·其一
作者：楼钥
朝代：宋
体裁：五言律诗

伊昔丹丘去，相逢意气倾。楼前巾子秀，山下育泉清。敬梓情逾厚，交梨论益明。凄凉千古意，潮落又潮生。
蒋慈溪挽词·其二
作者：楼钥
朝代：宋

下笔欲生风，磨砻日有功。
推敲诗益炼，骈俪语尤工。
经问南雷叟，家传十八公。
词人谁可继，文阵滑稽雄。
蒋慈溪挽词·其二
作者：楼钥
朝代：宋

下笔欲生风，磨砻日有功。推敲诗益鍊，骈俪语尤工。经问南雷叟，家传十八公。词人谁可继，文阵滑稽雄。
蕉庵暮归
作者：楼钥
朝代：宋

绿蕉阴下绕斑衣，饭了从容到夕晖。老子才携筇杖去，孙儿各捧竹团归。
蕉庵暮归
作者：楼钥
朝代：宋

绿蕉阴下遶斑衣，饭了从容到夕晖。
老子才携筇杖去，孙儿各捧竹团归。
蕉庵杂言
作者：楼钥
朝代：宋
体裁：古风

环植峦蕉数十株，幻成方丈一屠苏。几重青苍两边合，四壁穿空一物无。早凉日薄坐其下，爽气肃飒风来徐。此为天下易生物，不多岁月真可庐。王恺谩夸紫步障，石崇安得青珊瑚。寓居得地不亩许，好事便可传规模。顾余老矣岂久处，后来得此自足娱。若谓霜雪成摧枯，环台瑶室今何如。
蕉庵清坐
作者：楼钥
朝代：宋
体裁：七言绝句

薄晚归来烟已苍，蛮蕉一叶障斜阳。不须久住潭潭府，始觉山林兴味长。
虎丘
作者：楼钥
朝代：宋
体裁：五言律诗

望望古招提，兹游恨已迟。池深惊地裂，野旷觉天垂。听法人千数，谈空松一枝。从谁访遗迹，惟有石头知。
虎冢
作者：楼钥
朝代：宋

辛勤玉柙更珠襦，或见叉牙出骨须。
鸷兽一心能护法，敝帷千载尚全躯。
余威凛凛空埋骨，遗像眈眈若负嵎。
及见当年梅子熟，自应惊倒老妖狐。
虎冢
作者：楼钥
朝代：宋

辛勤玉柙更珠襦，或见叉牙出骨须。鸷兽一心能护法，敝帷千载尚全躯。馀威凛凛空埋骨，遗像眈眈若负嵎。及见当年梅子熟，自应惊倒老妖狐。
行荆坑道中
作者：楼钥
朝代：宋
体裁：五言律诗

古涧随山转，征人趁水行。悬崖当步险，空翠逼人清。石路无寻直，沙田不亩平。千岩得一二，亦足慰平生。
行香闻杜鹃
作者：楼钥
朝代：宋
体裁：七言绝句

墙西绿树杜鹃声，老我何堪侧耳听。我自赋归归不得，不须苦语更丁宁。
表兄陈安行迁右司仲兄迁大理丞余迁太府丞寄诗为贺次韵
作者：楼钥
朝代：宋

东塾谈经岁月轻，外家生长复何营。王生此舅若无有，杨恽一书安得成。首寄新诗钦厚意，却思往事念平生。当时更荷外祖母，幼惠尤怜盛氏甥。为亲敢说宦情轻，公退委蛇懒自营。朝路一时偕寸进，适斋新句已先成。圉师况复今同里，武子非惟爱外生。旧日阿重今欲冠，此恩更欲到弥甥。
表兄陈安行迁右司仲兄迁大理丞余迁太府丞寄诗为贺次韵·其一
作者：楼钥
朝代：宋

东塾谈经岁月轻，外家生长复何营。王生此舅若无有，杨恽一书安得成。首寄新诗钦厚意，却思往事念平生。当时更荷外祖母，幼惠尤怜盛氏甥。
表兄陈安行迁右司仲兄迁大理丞余迁太府丞寄诗为贺次韵·其一
作者：楼钥
朝代：宋

东塾谈经岁月轻，外家生长復何营。
王生此舅若无有，杨恽一书安得成。
首寄新诗钦厚意，却思往事念平生。
当时更荷外祖母，幼惠尤怜盛氏甥。
表兄陈安行迁右司仲兄迁大理丞余迁太府丞寄诗为贺次韵·其二
作者：楼钥
朝代：宋

为亲敢说宦情轻，公退委蛇懒自营。朝路一时偕寸进，适斋新句已先成。圉师况复今同里，武子非惟爱外生。旧日阿重今欲冠，此恩更欲到弥甥。
表兄陈安行迁右司仲兄迁大理丞余迁太府丞寄诗为贺次韵·其二
作者：楼钥
朝代：宋

为亲敢说宦情轻，公退委蛇懒自营。
朝路一时偕寸进，适斋新句已先成。
圉师况復今同里，武子非惟爱外生。
旧日阿重今欲冠，此恩更欲到弥甥。
袁府君挽词
作者：楼钥
朝代：宋

家学传三世，几间无二书。力行真勇猛，进取故舒徐。前辈多遗墨，先人祇故庐。后来窥瓮牖，志士为欷歔。坦坦幽人履，恂恂长者言。忧时见颜色，乐道竟丘园。隐行推同气，高贤萃一门。四明耆旧传，他日数诸袁。
袁府君挽词·其一
作者：楼钥
朝代：宋
体裁：五言律诗

家学传三世，几间无二书。力行真勇猛，进取故舒徐。前辈多遗墨，先人祇故庐。后来窥瓮牖，志士为欷歔。
袁府君挽词·其二
作者：楼钥
朝代：宋

坦坦幽人履，恂恂长者言。忧时见颜色，乐道竟丘园。隐行推同气，高贤萃一门。四明耆旧传，他日数诸袁。
袁府君挽词·其二
作者：楼钥
朝代：宋

坦坦幽人履，恂恂长者言。
忧时见颜色，乐道竟丘园。
隠行推同气，高贤萃一门。
四明耆旧传，他日数诸袁。
袁通判挽词
作者：楼钥
朝代：宋

大道知如路，一心长似斋。耄期称不倦，胸次乐无涯。孝谨古难及，友恭人自怀。无瑕夜光璧，黄壤痛深埋。盛德不容赞，多言可柰何。大圭元不琢，古井竟无波。前辈苦凋谢，后生谁琢磨。同庚适斋老，托体共山阿。仅有一区宅，曾无二顷田。相过惟载酒，至老不言钱。几得拜床下，何堪哭道边。门人多著籍，下马向新阡。
袁通判挽词·其一
作者：楼钥
朝代：宋
体裁：五言律诗

大道知如路，一心长似斋。耄期称不倦，胸次乐无涯。孝谨古难及，友恭人自怀。无瑕夜光璧，黄壤痛深埋。
袁通判挽词·其三
作者：楼钥
朝代：宋

仅有一区宅，曾无二顷田。
相过惟载酒，至老不言钱。
几得拜床下，何堪哭道边。
门人多着籍，下马向新阡。
袁通判挽词·其三
作者：楼钥
朝代：宋

仅有一区宅，曾无二顷田。相过惟载酒，至老不言钱。几得拜床下，何堪哭道边。门人多著籍，下马向新阡。
袁通判挽词·其二
作者：楼钥
朝代：宋

盛德不容赞，多言可柰何。大圭元不琢，古井竟无波。前辈苦凋谢，后生谁琢磨。同庚适斋老，托体共山阿。
袁通判挽词·其二
作者：楼钥
朝代：宋

盛德不容赞，多言可柰何。
大圭元不琢，古井竟无波。
前辈苦凋谢，后生谁琢磨。
同庚适斋老，託体共山阿。
观云寄简讲师
作者：楼钥
朝代：宋
体裁：七言绝句

苍狗俄然又白衣，来从何处去何归。无心出岫还归去，莫向秋风说是非。
观冷泉亭放水
作者：楼钥
朝代：宋
体裁：七言绝句

冷泉浅浊使人愁，开板黄波去不休。岸侧细泉穿乱石，始知别是一清流。
观文殿学士赵公挽词
作者：楼钥
朝代：宋

千古盛周宗，皇朝实比隆。位多穷贵爵，谁见立王功。一语国先定，寸心天与通。龙飞稽事实，信史诏无穷。授受唐虞际，从容平勃閒。宗英谁柄用，人望属槔閒。晚侍经闱读，寖登规殿班。帝乡留不住，归去老湖山。麾节称循吏，三朝蔼政声。治如黄霸最，心慕伯夷清。诸道俱遗爱，两川尤著名。起家临制阃，更羡锦衣荣。皇上初更化，追锋诏语温。同看三老起，今叹一身存。别久劳魂梦，人亡溅泪痕。从兹归故隐，旧事与谁论。殄瘁人俱骇，伊余独永叹。十年交义重，五日旧盟寒。求去重维絷，欲归无羽翰。佳城何处是，东盼涕汍澜。听履领簪缨，忠言彻帝庭。公方扶日月，我亦寄雷霆。忧世形词色，卧家存典刑。灵光更陈迹，楚些不堪听。
观文殿学士赵公挽词·其一
作者：楼钥
朝代：宋
体裁：五言律诗

千古盛周宗，皇朝实比隆。位多穷贵爵，谁见立王功。一语国先定，寸心天与通。龙飞稽事实，信史诏无穷。
观文殿学士赵公挽词·其三
作者：楼钥
朝代：宋

麾节称循吏，三朝蔼政声。
治如黄霸最，心慕伯夷清。
诸道俱遗爱，两川尤着名。
起家临制阃，更羡锦衣荣。
观文殿学士赵公挽词·其三
作者：楼钥
朝代：宋

麾节称循吏，三朝蔼政声。治如黄霸最，心慕伯夷清。诸道俱遗爱，两川尤著名。起家临制阃，更羡锦衣荣。
观文殿学士赵公挽词·其二
作者：楼钥
朝代：宋
体裁：五言律诗

授受唐虞际，从容平勃閒。宗英谁柄用，人望属槔閒。晚侍经闱读，寖登规殿班。帝乡留不住，归去老湖山。
观文殿学士赵公挽词·其五
作者：楼钥
朝代：宋
体裁：五言律诗

殄瘁人俱骇，伊余独永叹。十年交义重，五日旧盟寒。求去重维絷，欲归无羽翰。佳城何处是，东盼涕汍澜。
观文殿学士赵公挽词·其六
作者：楼钥
朝代：宋
体裁：五言律诗

听履领簪缨，忠言彻帝庭。公方扶日月，我亦寄雷霆。忧世形词色，卧家存典刑。灵光更陈迹，楚些不堪听。
观文殿学士赵公挽词·其四
作者：楼钥
朝代：宋

皇上初更化，追锋诏语温。同看三老起，今叹一身存。别久劳魂梦，人亡溅泪痕。从兹归故隐，旧事与谁论。
观文殿学士赵公挽词·其四
作者：楼钥
朝代：宋

皇上初更化，追锋诏语温。
同看三老起，今叹一身存。
别久劳魂梦，人亡溅泪痕。
从兹归故隠，旧事与谁论。
观文殿学士陈公挽词
作者：楼钥
朝代：宋

台岳钟神秀，居然社稷臣。海涵书万卷，魁冠数千人。南服频怀绶，西垣屡演纶。惜哉真汉相，不遂秉洪钧。几见衣冠伟，终闻羽翼成。先皇崇旧学，大政任名卿。神器亲传授，崇朝再太平。功成身自退，宠利一豪轻。朝著登门久，词林辱眷深。代言称据古，议礼许同心。去国临归路，还家寄好音。病中闻赴告，老泪动盈襟。
观文殿学士陈公挽词·其一
作者：楼钥
朝代：宋
体裁：五言律诗

台岳钟神秀，居然社稷臣。海涵书万卷，魁冠数千人。南服频怀绶，西垣屡演纶。惜哉真汉相，不遂秉洪钧。
观文殿学士陈公挽词·其三
作者：楼钥
朝代：宋

朝着登门久，词林辱眷深。
代言称据古，议礼许同心。
去国临归路，还家寄好音。
病中闻赴告，老泪动盈襟。
观文殿学士陈公挽词·其三
作者：楼钥
朝代：宋

朝著登门久，词林辱眷深。代言称据古，议礼许同心。去国临归路，还家寄好音。病中闻赴告，老泪动盈襟。
观文殿学士陈公挽词·其二
作者：楼钥
朝代：宋
体裁：五言律诗

几见衣冠伟，终闻羽翼成。先皇崇旧学，大政任名卿。神器亲传授，崇朝再太平。功成身自退，宠利一豪轻。
许待制挽词
作者：楼钥
朝代：宋

吏事缘儒术，人材第一流。宦游几五纪，遗爱满诸州。叱驭无长阪，筹边有旧楼。遗安阴德在，衮衮见公侯。蚤擅文章价，名公屡品题。碑铭摹谏省，丘壑访愚溪。得句追飞兔，摛毫走怒猊。遗编闻好在，后学仰筌蹄。十载更麾节，阳春万里同。时时逢蜀士，一一话文翁。到处留遗爱，诸郎守教忠。庆源知未艾，往日有阴功。
许待制挽词·其一
作者：楼钥
朝代：宋
体裁：五言律诗

吏事缘儒术，人材第一流。宦游几五纪，遗爱满诸州。叱驭无长阪，筹边有旧楼。遗安阴德在，衮衮见公侯。
许待制挽词·其三
作者：楼钥
朝代：宋
体裁：五言律诗

十载更麾节，阳春万里同。时时逢蜀士，一一话文翁。到处留遗爱，诸郎守教忠。庆源知未艾，往日有阴功。
许待制挽词·其二
作者：楼钥
朝代：宋
体裁：五言律诗

蚤擅文章价，名公屡品题。碑铭摹谏省，丘壑访愚溪。得句追飞兔，摛毫走怒猊。遗编闻好在，后学仰筌蹄。
许深父饷酒覆于舟中
作者：楼钥
朝代：宋

千里贻书慰寂寥，更将尊酒饷今朝。
先生忽已成乌有，用事何因见白超。
醉裏谩思鲸吸海，梦回谁悟鹿藏蕉。
何时痛饮论心曲，云满江东望眼遥。
许深父饷酒覆于舟中
作者：楼钥
朝代：宋

千里贻书慰寂寥，更将尊酒饷今朝。先生忽已成乌有，用事何因见白超。醉里谩思鲸吸海，梦回谁悟鹿藏蕉。何时痛饮论心曲，云满江东望眼遥。
访李国器于包山同登寺后山庵
作者：楼钥
朝代：宋
体裁：古风

访客包家山，相与登层颠。嶙峋巨石中，屈曲扶栏干。夜来雨初过，石罅时涓涓。轻舆到冈头，大江横吾前。亭午潮方盛，千艘散平川。道人茅三间，花木罗后先。朅来汩京尘，旷望为洗湔。山断塔层层，西陵渺苍烟。此道走邯郸，归心更翩翩。
访留昭文於范村山閒不得见
作者：楼钥
朝代：宋
体裁：七言绝句

黄扉处士掩松关，小立松风去住难。可叹山中真宰相，未容神武挂衣冠。
试俞珣长头笔
作者：楼钥
朝代：宋
体裁：七言绝句

倦游俞老又中州，霜兔抽豪饱盛秋。平日相亲管城子，结交今得贾长头。
诸莹拜扫晚归长汀
作者：楼钥
朝代：宋

雨意早垂垂，寒云晚更低。
空中时散点，道上不成泥。
绿柳桃相映，黄花麦与齐。
迂回余百里，喜见旧松堤。
诸莹拜扫晚归长汀
作者：楼钥
朝代：宋
体裁：五言律诗

雨意早垂垂，寒云晚更低。空中时散点，道上不成泥。绿柳桃相映，黄花麦与齐。迂回馀百里，喜见旧松堤。
读范吏部三高祠堂记
作者：楼钥
朝代：宋

三高之风天与高，三高之灵或可招。小山以后无此作，具区笠泽空寥寥。几从垂虹荡双桨，寓目沧浪独怊怅。笔端不倒三峡流，欲遽招之恐长往。前身陶朱今董狐，襟抱磊落吞江湖。瑰词三章妙天下，大书深刻江之隅。我来诵诗凛生气，若有人兮在江水。扁舟独钓脍鲈鱼，茶灶笔床归甫里。先生固是丘壑人，只今方迫功与名。谢公捉鼻恐未免，便看林薮生风云。他年事业满彝鼎，乞身归来坐佳境。不嫌俗士三斗尘，容我渔蓑理烟艇。
读范吏部三高祠堂记
作者：楼钥
朝代：宋

三高之风天与高，三高之灵或可招。
小山以后无此作，具区笠泽空寥寥。
几从垂虹荡双桨，寓目沧浪独怊怅。
笔端不倒三峡流，欲遽招之恐长往。
前身陶朱今董狐，襟抱磊落吞江湖。
瑰词三章妙天下，大书深刻江之隅。
我来诵诗凛生气，若有人兮在江水。
扁舟独钓脍鲈鱼，茶竈笔床归甫里。
先生固是丘壑人，只今方迫功与名。
谢公捉鼻恐未免，便看林薮生风云。
他年事业满彜鼎，乞身归来坐佳境。
不嫌俗士三斗尘，容我渔蓑理烟艇。
谢僧道全惠诗并菖蒲
作者：楼钥
朝代：宋

楚楚芳荪诗样清，翠苗低护小峥嵘。一泓功借幽根润，六月能令凉意生。雁荡浑如梦边事，龙湫顿觉眼中明。閒窗坐对思无限，何日随君绕涧行。
谢僧道全惠诗并菖蒲
作者：楼钥
朝代：宋

楚楚芳荪诗样清，翠苗低护小峥嵘。
一泓功借幽根润，六月能令凉意生。
雁荡浑如梦边事，龙湫顿觉眼中明。
閒窗坐对思无限，何日随君遶涧行。
谢剡中沈元龙惠诗
作者：楼钥
朝代：宋
体裁：七言律诗

东阳何事到东州，百语曾无一语酬。深羡松筠无改叶，自言蒲柳已先秋。千金既觉成虚掷，双璧还惊又暗投。别后未知何日见，但将吾道付沧洲。